KENGA YE WƆ Abaknon Abbey Abkhaz Abui Achi Acholi Achuar-Shiwiar Adhola Afrikaans Ahanta Aja Ajië Akha Albania Mumule Aneɛ Albanian Altai Alur Ambae (East) America Mumule Aneɛ Amharic Amis Amuzgo (Guerrero) Anal Angola Mumule Aneɛ Anyin (Indenie) Arabic Arabic (Morocco) Arabic (Sudanese Creole) Arabic (Tunisia) Argentina Mumule Aneɛ Arhuaco Armenia Mumule Aneɛ Armenian Armenian (West) Ashaninka Assamese Assyrian Ateso Attié Aukan Australia Mumule Aneɛ Austria Mumule Aneɛ Awadhi Awajun Awing Aymara Azerbaijani Azerbaijani (Cyrillic) Bafia Bakoko Balinese Bambara Banjar Baoule Bashkir Basque Bassa (Cameroon) Bassa (Liberia) Batak (Dairi) Batak (Karo) Batak (Simalungun) Batak (Toba) Belgium French Mumule Aneɛ Belize Kriol Belorussian Bengali Betsimisaraka (Northern) Betsimisaraka (Southern) Biak Bicol Bidayuh (Bukar) Bisa (Lebir) Bislama Bissau Guinean Creole Blackfoot Bolivia Mumule Aneɛ Bomu Bosnian Botswana Sign Language Boulou Brazil Mumule Aneɛ Bribri Britain Mumule Aneɛ Budza Bulgaria Mumule Aneɛ Bulgarian Bura Burundi Sign Language Bushi Bushoong Bété Cabécar (Tayní) Cakchiquel (Central) Cakchiquel (Western) Cambodia Mumule Aneɛ Cambodian Carib Catalan Cebuano Central Alaskan Yupik Changana (Mozambique) Changana (Zimbabwe) Chavacano Chhattisgarhi (Devanagari) Chichewa Chiga Chile Mumule Aneɛ Chin (Falam) Chin (Hakha) Chin (Kuki) Chin (Mara) Chin (Matu) Chin (Tiddim) Chin (Zotung) China Mumule Aneɛ Chinantec (Ojitlan) Chinese (Shanghainese) Chinese (Sichuanese Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Choctaw Chokwe Chol Chontal (Oaxaca) Chontal (Tabasco) Chopi Chorote (Iyojwa'ja) Chuabo Chuj Chuvash Cibemba Cinamwanga Cinyanja Colombia Mumule Aneɛ Comorian (Ngazidja) Congo Mumule Aneɛ Cora (El Nayar) Corsican Costa Rica Mumule Aneɛ Cree Plains (Roman) Crimean Tatar (Cyrillic) Croatia Mumule Aneɛ Croatian Cuba Mumule Aneɛ Cubeo Curripaco Czech Czech Mumule Aneɛ Dagaare Damara Dangme Danish Dari Dayak Ahe Dayak Ngaju Dayak Tomun Dendi Denmark Mumule Aneɛ Digor Dinka Diola Dogon (Toro So) Douala Drehu Dusun Dutch Dutch Mumule Aneɛ Dzongkha (Tibetan) Ecuador Mumule Aneɛ Edo Efate (South) Efik Emberá (Catío) Emberá (Chamí) Emberá (Northern) English Esan Estonia Mumule Aneɛ Estonian Ethiopia Mumule Aneɛ Eton Ewe Ewondo Fang Fante Faroese Fataluku Fe'fe' Fiji Mumule Aneɛ Fijian Filipi Mumule Aneɛ Finnish Finnish Mumule Aneɛ Flemish Mumule Aneɛ Fon Frafra French French Mumule Aneɛ Frisian Fulfulde (Cameroon) Futuna (East) Ga Galician Garhwali Garifuna Gbaya Gedeo Georgian German German Mumule Aneɛ Ghana Mumule Aneɛ Ghomálá’ Giliki Giliki Mumule Aneɛ Gitonga Gogo Gokana Gouro Greenlandic Guadeloupean Creole Guambiano Guarani Guarani (Bolivia) Guatemala Mumule Aneɛ Guerze Guianese Creole Gujarati Gun Guna Guéré Haitian Creole Hakka (Indonesia) Hakka (Taiwan) Hano Haryanvi Hausa Havu Hawaiian Hawai’i Pidgin Hawu Haya Hehe Herero Hibulu Hiligaynon Hindi Hiri Motu Hmong (White) Honduras Mumule Aneɛ Hong Kong Mumule Aneɛ Hopi Huastec (San Luis Potosi) Huastec (Veracruz) Huave (San Mateo del Mar) Hungarian Hungary Mumule Aneɛ Hunsrik Iaai Iban Ibanag Ibinda Icelandic Idoma Igbo Igede Iloko Inakeanon India Mumule Aneɛ Indonesia Mumule Aneɛ Indonesian Inga Inuktitut (Roman) Inuktitut (Syllabics) Irish Isoko Israel Mumule Aneɛ Italian Italy Mumule Aneɛ Itawit Itsekiri Iu Mien Ivorian Mumule Aneɛ Ixil Jamaican Creole Jamaican Sign Language Japan Mumule Aneɛ Japanese Javanese Javanese (Eastern) Jiwaka Jula Kabardin-Cherkess Kabiye Kabuverdianu Kabyle Kachin Kadazan Kalanga (Botswana) Kalanga (Zimbabwe) Kalenjin Kamayo Kamba Kambera Kangri (Hamirpuri) Kankanaey Kannada Kanyok Karakalpak Karen (S'gaw) Kazakh Kazakh (Arabic) Kei Kekchi Khakass Khana Khasi Kikaonde Kikongo Kikongo ya Leta Kikuyu Kiluba Kimbundu Kinande Kinaray-a Kinyakyusa Kinyarwanda Kipende Kirghiz Kiribati Kirundi Kisi Kisii Kisonge Kituba Kokola Kongo Konkani (Devanagari) Konkani (Roman) Korea Mumule Aneɛ Korean Korean (China) Kpelle Krio Kuanua Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kurdish Sorani Kutchi Kwangali Kwanyama Kyangonde Ladin (Gardenese) Lahu Lamba Lambya Laotian Lari Latgalian Latvia Mumule Aneɛ Latvian Lega Lenje Lhukonzo Liberian English Limbum Lingala Lithuania Mumule Aneɛ Lithuanian Lolo Loma Lomongo Lomwe Longuda Low German Luganda Lugbara Lunda Luo Luvale Luxembourgish Macedonian Macua Macushi Madagascar Mumule Aneɛ Madura Mahorian (Roman) Maithili Makaa Makasae Makhuwa-Meetto Makhuwa-Shirima Makonde Malagasy Malay Malayalam Malaysia Mumule Aneɛ Maltese Mam Mamasa Mambae (Ermera) Mambwe-Lungu Mandjak Mangareva Manipuri Manipuri (Roman) Mano Mansaka Maori Mapudungun Maragoli Marathi Mari Marquesian (Hiva Oa) Marquesian (Nuku Hiva) Marshallese Martiniquan Creole Matengo Mauritian Creole Maya Maya (Mopán) Mayangna Mayo Mazahua Mazatec (Huautla) Mbala Mbo Mbukushu Mbunda Medumba Mende Mentawai Meru Meta' Mexico Mumule Aneɛ Min Nan (Taiwan) Mingrelian Miskito Mixe (North Central) Mixtec (Costa) Mixtec (Guerrero) Mixtec (Huajuapan) Mixtec (Tilantongo) Mixtec (Tlaxiaco) Mizo Mnong (Central) Moba Mohawk Mongolian Moore Motu Mozambique Mumule Aneɛ Myanmar Myanmar Mumule Aneɛ Naga (Rongmei) Nagamese Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Nahuatl (Veracruz) Nama Navajo Ndali Ndau Ndebele Ndebele (Zimbabwe) Ndonga Nengone Nepal Mumule Aneɛ Nepali New Zealand Mumule Aneɛ Newari Ngabere Ngangela Ngbaka Ngbandi (Northern) Ngiemboon Ngombale Nhengatu Nias Nicaragua Mumule Aneɛ Nicobarese Nigeria Mumule Aneɛ Nigerian Pidgin Niuean Nivaclé Northern Ojibwe (Roman) Northern Ojibwe (Syllabics) Norway Mumule Aneɛ Norwegian Nsenga (Mozambique) Nsenga (Zambia) Numèè (Kwenyii) Nyaneka Nyungwe Nzema Odawa Odia Okpe Oromo Ossetian Otetela Otomi (Eastern Highland) Otomi (Mezquital Valley) Otomi (State of Mexico) Paicî Palauan Palikúr Pamona Panama Mumule Aneɛ Pangasinan Papel Papiamento (Aruba) Papiamento (Curaçao) Paraguay Mumule Aneɛ Pashto Pehuenche Pemon Pennsylvania German Persian Peru Mumule Aneɛ Phimbi Piaroa Pidgin (Cameroon) Pidgin (West Africa) Pilagá Polish Polish Mumule Aneɛ Pomeranian Ponapean Popoluca (Highland) Popti' Poqomchi' Portugal Mumule Aneɛ Portuguese (Brazil) Portuguese (European) Pular Punjabi Punjabi (Shahmukhi) Páez Q'anjob'al Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quechua (Huaylla Wanca) Quechua (Lambayeque) Quiche Quichua (Cañar) Quichua (Chibuleo) Quichua (Chimborazo) Quichua (Cotopaxi) Quichua (Imbabura) Quichua (Pastaza) Quichua (Salasaca) Quichua (Santiago del Estero) Quichua (Tena) Rapa Nui Rarotongan Romania Mumule Aneɛ Romanian Romany (Albania) Romany (Argentina) Romany (Bulgaria) Romany (Chile) Romany (Eastern Slovakia) Romany (Germany) Romany (Lovari, Hungary) Romany (Macedonia) Romany (Macedonia) Cyrillic Romany (Northern Greece) Romany (Romania) Romany (Serbia) Romany (Southern Greece) Romany (Vlax, Russia) Ronga Rotuman Roviana Rumanyo Rungus Runyankore Russia Mumule Aneɛ Russian Rutoro Rwandan Sign Language Réunion Creole Saami (North) Sadri (Devanagari) Saint Lucian Creole Saluan Samoan Samoan Sign Language Sangir Sango Santhali (Devanagari) Santhali (Roman) Saramaccan Sarnami Sateré-Mawé Scottish Gaelic Sena Senoufo (Cebaara) Sepedi Sepulana Serbia Mumule Aneɛ Serbian (Cyrillic) Serbian (Roman) Serer Sesotho (Lesotho) Sesotho (South Africa) Setswana Seychelles Creole Shan Shawi Shipibo-Conibo Shona Shuar Shughni Sidama Sikuani Silozi Singapore Sign Language Sinhala Slovak Slovakia Mumule Aneɛ Slovenia Mumule Aneɛ Slovenian Soli Solomon Islands Pidgin Somali Songomeno South Africa Mumule Aneɛ Spain Mumule Aneɛ Spanish Sranantongo Sukuma Sunda Surigaonon Swahili Swahili (Congo) Swati Sweden Mumule Aneɛ Swedish Swiss German Mumule Aneɛ Sylheti (Bengali) Sãotomense Taabwa Tagalog Tahitian Taiwan Mumule Aneɛ Tajiki Talian Tamazight Tamil Tamil (Roman) Tandroy Tangkhul Tankarana Tarahumara (Central) Tarahumara (Western) Tarascan Tatar Teke (Congo Kinshasa) Telugu Tetun Belu Tetun Dili Tewe Thai Thai Mumule Aneɛ Ticuna Tigrinya Tii Tiv Tlapanec To'abaita Toaripi Toba Tojolabal Tok Pisin Tokelauan Tongan Toraja Torres Strait Creole Totonac Toupouri Tshiluba Tshwa Tsonga Turkana Turkey Mumule Aneɛ Turkish Turkmen Tuvaluan Tuvinian Twi Tyrewuju Tzeltal Tzotzil Tzutujil Uab Meto Udmurt Uighur (Arabic) Uighur (Cyrillic) Ukrainian Umbundu Urdu Urhobo Uruguay Mumule Aneɛ Uruund Uzbek Uzbek (Roman) Valencian Venda Venezuela Mumule Aneɛ Vezo Vietname Mumule Aneɛ Vietnamese Voru Wa Wallisian Wanga Warao Waray-Waray Wayuunaiki Wejewa Welsh Wichi Wixárika Wolaita Wolof Xavante Xhosa Xârâcùù Yacouba Yansi Yaqui Yemba Yombe Yoruba Yukpa Zande Zapotec (Guevea) Zapotec (Isthmus) Zapotec (Ixtlán) Zapotec (Lachiguiri) Zapotec (Quiatoni) Zapotec (Quiavicuzas) Zapotec (Villa Alta) Zapotec (del Valle) Zimbabwe Mumule Aneɛ Zulu zambia Mumule Aneɛ\n‘Nyamenle bakyikyi bɛ nye anwo monle, na ewule, amaneɛnwunlɛ, ɛzunlɛ anzɛɛ nyane ɛnle ɛkɛ ne bieko.’—Yekile 21:3, 4, Contemporary English Version.\nƆmaa yɛnyia anwodozo kɛ tɛ Nyamenle a maa ngyegyelɛ to yɛ a.—Gyemise 1:13.\nSaa yɛnwu kɛ Nyamenle te yɛ amaneɛnwunlɛ bo a, ɔkyekye yɛ rɛle.—Zɛkalaya 2:8.\nYɛnyia anyelazo kɛ amaneɛnwunlɛ kɔsɔɔti bara awieleɛ.—Edwɛne 37:9-11.\nƐhɛe, ɔlua ninyɛne nwiɔ bie ati:\nNyamenle kyi amaneɛnwunlɛ nee nzisi. Suzu kɛzi Gyihova Nyamenle dele nganeɛ wɔ mekɛ mɔɔ bɛhilele ye menli ne nyane wɔ Baebolo mekɛ nu la anwo nea. Baebolo ne ka kɛ ɔlile nyane ɔluakɛ ɛnee “bɛkile bɛ ateetee.”—Ndɛnebuavolɛma 2:18, Ewiade Fofolɛ Ngilebɛbo.\nNyamenle kyi bɛdabɛ mɔɔ bɛkile awie mɔ nyane la. Kɛ neazo la, Baebolo ne ka kɛ ɔkyi “ɛsalɛ mɔɔ ka tenlenenli mogya gua la.”—Mrɛlɛbulɛ 6:16, 17.\nNyamenle dwenle yɛ nuhua ko biala anwo. Tɛ awie biala angome a ze “ye ngyegyelɛ nee ye nyanelilɛ” a, emomu Gyihova noko ze!—2 Edwɛkɛsisilɛ 6:29, 30.\nƆnrɛhyɛ, Gyihova balua ye Belemgbunlililɛ ne azo aye awie ko biala amaneɛnwunlɛ avi ɛkɛ. (Mateyu 6:9, 10) Noko kɛkala, ɔkyekye menli mɔɔ fi bɛ ahonle nu kpondɛ ye la arɛle.—Gyima ne 17:27; 2 Kɔlentema 1:3, 4.\nBaebolo ne bua kpuya zɔhane wɔ WULOMUMA 5:12 yɛɛ 2 PITA 3:9.\nFa nwa awie Fa nwa awie Asoo Amaneɛnwunlɛ Bara Awieleɛ?\nT-34 m. 1-4\nEdwɛkɛ ne Mbuluku mɔɔ ɛtwe la anwo edwɛkɛ Asoo Amaneɛnwunlɛ Bara Awieleɛ?\nƆdio Ɔdio mɔɔ ɛtwe la anwo edwɛkɛ Asoo Amaneɛnwunlɛ Bara Awieleɛ?


Gyɛlɛmaya 46 | Yintanɛte Zo Baebolo | Ewiade Fofolɛ Ngilebɛbo\nNgapezo mɔɔ tia Yigyibiti (1-26)\nNɛbukadenɛza bali Yigyibiti anwo zo konim (13, 26)\nBɛbɔle Yizilayɛma ɛwɔkɛ (27, 28)\n46 Edwɛkɛ mɔɔ Gyihova hanle hilele ngapezonli Gyɛlɛmaya wɔ maanle maanle ne mɔ anwo la ɛne:+ 2 Yigyibiti ɛdeɛ,+ edwɛkɛ mɔɔ fale Yigyibiti Belemgbunli Falo Niko+ ɛlɔnema mɔɔ ɛnee wɔ Azule Yufileti ne anloa na Babelɔn Belemgbunli Nɛbukadenɛza lile bɛ nwo zo konim wɔ Kaakɛmehye, wɔ Dwuda Belemgbunli Gyɛhɔyakem,+ Dwosaya ara ne ɛvolɛ nna ne azo la anwo la ɛne: 3 “Bɛziezie bɛ enyinlike ngyikyi nee bɛ enyinlike mgbole ne mɔ,Na bɛhɔ konle. 4 Bɛmɛ mgbɔnwɔkavoma, bɛziezie bɛ mgbɔnwɔ ne mɔ na bɛdɛnla zolɛ. Bɛzoa bɛ mbulalɛ ahyɛlɛ ne mɔ na bɛgyinlegyinla ɛkɛ. Bɛzi bɛ atwɛ ne mɔ na bɛwula bɛ konle adɛladeɛ ne mɔ. 5 ‘Duzu ati a menwu kɛ ɛzulolɛ ɛha bɛ a? Bɛlɛsia bɛ nzi, bɛli bɛ ɛlɔnema ne anwo zo konim. Ɛzulolɛ ɛmaa bɛnriandi, bɛ ɛlɔnema ando bɛ nye bɛ nzi. Ɛzulolɛ ɛbɔ bɛ ɛyia,’ Gyihova a se a. 6 ‘Mɔɔ anwo yɛ ndɛ la ɛngola nriandi, yɛɛ ɛlɔnema ne ɛngola ɛnvi ɛsalɛ. Bɛkpula na bɛdu bɛgua aze+Wɔ sɔlɔ, Azule Yufileti ne anloa.’ 7 Nwane a ɛlɛba kɛ Azule Naele ne,Kɛ azule mɔɔ ɛyi ɛbu aze la ɛ? 8 Yigyibiti ɛlɛba kɛ Azule Naele ne,+Kɛ azule mɔɔ ɛyi ɛbu aze la,Na ɔka kɛ, ‘Mebayi meaheda azɛlɛ ne azo. Mebazɛkye suakpole ne nee bɛdabɛ mɔɔ bɛde zolɛ la.’ 9 Bɛmɛ mgbɔnwɔ, bɛvo bɛhɔ! Bɛmɛ konle ehwili, bɛhɔ ndɛndɛ! Bɛmaa ɛlɔnema ɛhɔ bɛ nyunlu,Kuhye nee Pɛɛte mɔɔ bɛdedɛ enyinlike,+Yɛɛ Ludim+ mɔɔ ze ɛda to kpalɛ la.+ 10 “Kenle zɔhane le Tumivolɛ Awulae, ɛlɔne Gyihova ɛdeɛ, nzenralɛlilɛ kenle mɔɔ ɔbali ye kpɔvolɛma nzenralɛ a. Konle dadeɛ bali nane na yeanlo mogya yeamaa ɔ ko ayi, ɔluakɛ Tumivolɛ Awulae, ɛlɔne Gyihova ɛlɛbɔ afɔle wɔ sɔlɔ azɛlɛ ne azo wɔ Azule Yufileti ne anloa.+ 11 Bɛmɛ Yigyibitima,Bɛvo bɛhɔ Geleade bɛhɔkpondɛ balesam.+ Bɛyɛ nyile dɔɔnwo mgbane,Ɔluakɛ bɛnrɛde kpɔkɛ.+ 12 Maanle maanle ne mɔ ɛde bɛ anyiemgbabɔlɛ ne,+Yɛɛ bɛde bɛ ɛzunlɛ ne wɔ azɛlɛ ne ɛleka biala. Ɔluakɛ katakyie fofo katakyie nwo zo,Na bɛ mu nwiɔ bɛtu bɛgua aze.” 13 Edwɛkɛ mɔɔ Gyihova hanle hilele ngapezonli Gyɛlɛmaya wɔ Babelɔn Belemgbunli Nɛbukadenɛza mɔɔ ɔbara yearali Yigyibiti azɛlɛ ne azo konim la anwo la ɛne:+ 14 “Bɛha ye wɔ Yigyibiti, bɛbɔ ye nolo wɔ Megedɔlo.+ Bɛbɔ ye nolo wɔ Nɔfo* nee Tapanehizi.+ Bɛha kɛ, ‘Bɛdwazo na bɛboɔboa bɛ nwo,Ɔluakɛ konle dadeɛ bali nane abɔ wɔ ayia. 15 Duzu ati a bɛpia wɔ ɛlɔnema ne bɛhɔ a? Bɛangola bɛangyinla bɛ gyakɛ anu,Ɔluakɛ Gyihova ɛzuhu bɛ ɛgua aze. 16 Bɛ dɔɔnwo kpalɛ ɛkpula na bɛgua aze. Bɛka bɛkile bɛ nwo ngoko kɛ: “Dwazo! Maa yɛzia yɛhɔ yɛ menli ne anwo lɔ nee yɛ maanle nuƆlua konle dadeɛ atisesebɛ ne ati.”’ 17 Bɛbɔ ye nolo wɔ nehane kɛ,‘Yigyibiti Belemgbunli Falo tu ɔ nloa nu mgbaneYemaa nwolɛ adenle ne* ɛkpa ɔ ti.’+ 18 ‘Mekɛ ala mɔɔ mede aze la,’ Belemgbunli ne mɔɔ ye duma a le ɛlɔne Gyihova la a se a,‘Kɛ mɔɔ Teebɔ+ wɔ awoka avinliNa Kamɛle+ wɔ nyevile nloa la, zɔhane ala a ɔbara a.* 19 O Yigyibitima,Bɛboɔboa bɛ akɛlɛzonlenlɛ nu ɛhɔlɛ ninyɛne nloa. Ɔluakɛ Nɔfo* bahakyi debie ɛzulolɛ bie;Bɛbado senle zolɛ bɛayela ye* na awie ɛnrɛdɛnla ɛkɛ.+ 20 Yigyibiti le kɛ ɛnlankɛ belɛ kɛnlɛma la,Noko tunli vi sɔlɔ baranlo ye. 21 Ye ɛlɔnema mɔɔ wɔ ye avinli mɔɔ yebɔ bɛ ɛkpa bɔbɔ la le kɛ nlankɛ mralɛ mɔɔ bɛwie dɔ la,Na bɛdabɛ noko bɛzia bɛ nzi na bɛbɔ nu bɛnriandi. Bɛangola bɛangyinla bɛ gyakɛ anu,+Ɔluakɛ bɛ ɛzɛkyelɛ kenle ne ɛdo bɛ,Bɛ ndɛnebualɛ mekɛ ɛdwu.’ 22 ‘Ɔ ne le kɛ ɛwɔlɛ mɔɔ ɛlɛtwenle ɔ nwo aze la,Ɔluakɛ kpɔvolɛma mɔɔ anwo yɛ se la ba ɔ nwo zo, bɛfa akuma a bɛba a,Kɛ menli mɔɔ bubu mbaka* la. 23 Bɛbazo ye kpɔkɛmile ne mɔɔ ɔzɔho kɛ bɛngola bɛnwolo nu la bagua aze,’ Gyihova a se a. Ɔluakɛ bɛzonle bɛtɛla abɛbɛ, bɛnze bɛ nloa. 24 Yigyibitima anyunlu bagua aze. Bɛbaye bɛ bɛamaa menli mɔɔ vi sɔlɔ la.’+ 25 “Ɛlɔne Gyihova, Yizilayɛ Nyamenle ne se: ‘Kɛkala, mebahakyi me nye wɔ Emɔn+ mɔɔ wɔ No*+ la anwo zo, wɔ Falo, wɔ Yigyibiti nee ye nyamenle ne mɔ+ yɛɛ ye arelemgbunli ne mɔ anwo zo—ɛhɛe, mebahakyi me nye wɔ Falo nee menli mɔɔ fa bɛ nwo to ɔ nwo zo la amuala anwo zo.’+ 26 “‘Na mebaye bɛ meamaa bɛdabɛ mɔɔ bɛkpondɛ bɛ bɛahu bɛ* la, meamaa Babelɔn Belemgbunli Nɛbukadenɛza+ nee ye azonvolɛ. Noko nzinlii, menli bɛadɛnla zolɛ bieko kɛ dɛba ne la,’ Gyihova a se a.+ 27 ‘Wɔmɔ me sonvolɛ Gyekɔbo, mmasulo,Na mmamaa wɔ ahonle tu, O Yizilayɛ.+ Ɔluakɛ mebalie wɔ meavi moamoaNa mealie ɛ bo zo amra meavi akɛlɛzonlenlɛ maanle nu.+ Gyekɔbo bazia ara na ɔ nwo badɔ ye na ɔ nzo nu adwo ye,Na awie biala ɛnrɛha bɛ ɛzulolɛ.+ 28 Ɔti me sonvolɛ Gyekɔbo, mmasulo,’ Gyihova a se a, ‘ɔluakɛ me nee wɔ lua. Mebabɔ maanle maanle mɔɔ membɔle wɔ asande mengɔle zo la kɔsɔɔti abo zo,+Noko wɔmɔ, menrɛbɔ ɛ bo zo.+ Mebadea* wɔ kɛ mɔɔ ɔfɛta la,+Na menrɛmaa ɛnrɛva ɛ nwo ɛnrɛli.’”\n^ Anzɛɛ “Mɛmefese.”\n^ Hibulu aneɛ nu, “mekɛ ne mɔɔ bɛhile la.”\n^ Ɛhye kile, mɔɔ ɔbali Yigyibiti anwo zo konim la.\n^ Anzɛɛ ɔkola ɔkile, “ɔbadɔ mgbane.”\n^ Anzɛɛ “boɔboa ɛyɛne nloa.”\n^ Ɛhye kile, Tibise.\n^ Hibulu aneɛ nu, “bɛdabɛ mɔɔ bɛlɛkpondɛ bɛ ɛkɛla.”\n^ Anzɛɛ “Mebadenrɛdenrɛ.”


1 Kɔlentema 1 | Yintanɛte Zo Baebolo | Ewiade Fofolɛ Ngilebɛbo\nMɔɔ Limoa Kɔmaa Kɔlentema 1:1-31\nPɔɔlo yɛ Nyamenle mo wɔ Kɔlentema ati (4-9)\nKoyɛlɛ nwo folɛdulɛ (10-17)\nKelaese, Nyamenle tumi nee ye nrɛlɛbɛ (18-25)\nBɛdu bɛ nwo wɔ Gyihova angome anu (26-31)\n1 Pɔɔlo mɔɔ bɛluale Nyamenle ɛhulolɛdeɛ zo bɛvɛlɛle ye kɛ ɔrayɛ Kelaese Gyisɛse ɛzoanvolɛ+ la nee yɛ diema Sɔsetinɛse 2 ɛlɛkɛlɛ ahɔmaa Nyamenle asafo ne mɔɔ wɔ Kɔlente,+ bɛdabɛ mɔɔ bɛde bɛ nwo wɔ Kelaese Gyisɛse anu,+ mɔɔ bɛvɛlɛ bɛ kɛ bɛrayɛ nwuanzanwuanzama nee bɛdabɛ kɔsɔɔti mɔɔ bɛwɔ ɛleka biala mɔɔ bɛbɔ yɛ Awulae Gyisɛse Kelaese mɔɔ le bɛ nee yɛ Awulae duma la:+ 3 Yɛ Ze Nyamenle nee yɛ Awulae Gyisɛse Kelaese ɛlo bɛ kpole na bɛmaa bɛ anzodwolɛ. 4 Dahuu meyɛ me Nyamenle ne mo memaa bɛ ɔlua ɛlolɛ kpole ne mɔɔ Nyamenle ɛva ɛmaa bɛ wɔ Kelaese Gyisɛse anu la ati; 5 ɔluakɛ yemaa bɛnyia bɛ nwo wɔ debie biala anu wɔ ye nu, wɔ kɛzi bɛtendɛ nee ndelebɛbo muala anu,+ 6 kɛ mɔɔ Kelaese anwo daselɛlilɛ ne+ ɛzɔ ndinli wɔ bɛ nu la, 7 yemɔti bɛngyia ahyɛlɛdeɛ biala anwo, wɔ mekɛ mɔɔ bɛlɛkendɛ ɛsesebɛ kɛ bɛbaye yɛ Awulae Gyisɛse Kelaese bɛahile la.+ 8 Eza ɔbamaa bɛagyinla kpundii bɛahɔdwu awieleɛ amaa bɛambɔ bɛ somolɛ biala wɔ yɛ Awulae Gyisɛse Kelaese kenle ne.+ 9 Nyamenle ne mɔɔ vɛlɛle bɛ kɛ bɛ nee ɔ Ra Gyisɛse Kelaese, yɛ Awulae ɛrayɛ agɔnwolɛ la, le nɔhavo.+ 10 Mediema, akee mesɛlɛ bɛ wɔ yɛ Awulae Gyisɛse Kelaese duma nu kɛ bɛmaa bɛ nloa ɛzɛ bɛ nwo na ɔnle kɛ mgbakyemgbakyenu ba bɛ avinli,+ emomu bɛmaa bɛ adwenle nee bɛ nzuzulɛ muala ɛyɛ ko.+ 11 Me mediema, melɛka ɛhye, ɔluakɛ Kuloyi sua nu amra bie mɔ ɛbɔ me amaneɛ kɛ akɛsakɛsa wɔ bɛ avinli. 12 Mɔɔ mekpondɛ meahile la a le kɛ, bɛ nuhua bie mɔ ka kɛ: “Mame, mele Pɔɔlo ɛdeɛ,” bie mɔ noko ka kɛ “Mame, mele Apɔlɔso ɛdeɛ,”+ yɛɛ bie mɔ ka kɛ “Mame, mele Sifase* ɛdeɛ,” akee bie mɔ noko ka kɛ “Mame, mele Kelaese ɛdeɛ.” 13 Bɛhyɛ Kelaese anu ɔ? Asoo Pɔɔlo a bɛhunle ye wɔ baka ne azo bɛmaanle bɛ a? Anzɛɛ bɛzɔnenle* bɛ wɔ Pɔɔlo duma nu ɔ? 14 Meda Nyamenle ase kɛ meanzɔne bɛ nuhua biala kyesɛ Kelesepɛse+ nee Geeyɛse+ ala, 15 amaa awie biala anga kɛ bɛzɔnenle bɛ wɔ me duma nu. 16 Ɛhɛe, eza menzɔnenle Setɛfanase sua nu amra.+ Na bɛdabɛ mɔɔ bɛha la ɛdeɛ, mengakye saa menzɔnenle awie bieko a. 17 Ɔluakɛ Kelaese anzoa me kɛ membanzɔne, emomu, ɔzoanle me kɛ memambɔ edwɛkpa ne nolo,+ na memmafa menli mɔɔ ɛzukoa nwoma mgbole la edwɛkɛ* mebɔ ye nolo, anrɛɛ Kelaese amaneɛnwunlɛ baka* ne anwo edwɛkɛ ne kɛyɛ mgbane. 18 Ɔluakɛ amaneɛnwunlɛ baka* ne anwo edwɛkɛ ne le ngoaseasɛm maa bɛdabɛ mɔɔ bɛlɛkɔ ɛzɛkyelɛ nu la,+ noko ɔle Nyamenle tumi ɔmaa yɛdayɛ mɔɔ bɛlɛdie yɛ ngoane la.+ 19 Ɔluakɛ bɛhɛlɛ kɛ: “Mebamaa nrɛlɛbɛvolɛma nrɛlɛbɛ aminli, na meakpo nwomama ndelebɛbo.”*+ 20 Nienwu a nrɛlɛbɛvolɛma hale a? Nienwu a mɛla kilehilevolɛma* hale a? Nienwu a ewiade* ye anu kpolerazulɛma hale a? Asoo Nyamenle ɛtɛkakyile ewiade nrɛlɛbɛ ngoaseasɛm ɔ? 21 Na kɛmɔ wɔ Nyamenle nrɛlɛbɛ ne anu, ewiade angola anlua ye nrɛlɛbɛ ne azo+ annwu Nyamenle+ la ati, Nyamenle anye liele nwo kɛ ɔbalua ngoaseasɛm ne+ mɔɔ bɛbɔle ye nolo la azo yealie bɛdabɛ mɔɔ bɛdie bɛdi la ngoane. 22 Ɔluakɛ Dwuuma biza sɛkɛlɛneɛ+ yɛɛ Gilikima kpondɛ nrɛlɛbɛ; 23 noko yɛmɛ yɛka Kelaese mɔɔ bɛhunle ye wɔ baka zo la anwo edwɛkɛ, ɔle azedolɛ bolɛ ɔmaa Dwuuma yɛɛ ɔle ngoaseasɛm ɔmaa maanle maanle ne mɔ.+ 24 Noko, bɛdabɛ mɔɔ bɛvɛlɛ bɛ la ɛdeɛ, Dwuuma nee Gilikima amuala, Kelaese a le Nyamenle tumi ne nee Nyamenle nrɛlɛbɛ ne a.+ 25 Ɔluakɛ Nyamenle debie mɔɔ le ngoaseasɛm la ze nrɛlɛbɛ tɛla menli, yɛɛ Nyamenle debie mɔɔ le bɛtɛɛ la yɛ se tɛla menli.+ 26 Ɔluakɛ mediema, bɛdabɛ bɛnwu ye wɔ bɛ ɛvɛlɛlɛ ne anu kɛ wɔ sonla nye zo tɛ nrɛlɛbɛvolɛma dɔɔnwo,+ tumivolɛma dɔɔnwo nee alehelɛ* dɔɔnwo+ a bɛvɛlɛle bɛ a, 27 noko Nyamenle kpale ewiade ninyɛne mɔɔ le ngoaseasɛm la kɛ ɔfa yeagua nrɛlɛbɛvolɛma anyunlu aze; yɛɛ Nyamenle kpale ewiade ninyɛne mɔɔ le bɛtɛɛ la kɛ ɔfa yeagua ninyɛne mɔɔ yɛ se la anyunlu aze;+ 28 na Nyamenle ɛkpa ninyɛne mɔɔ anwo ɛngyia wɔ ewiade nee ninyɛne mɔɔ bɛmbu bɛ bie la, ninyɛne mɔɔ ɛnle ɛkɛ la kɛ ɔfa yeazɛkye ninyɛne mɔɔ wɔ ɛkɛ la,+ 29 amaa awie* biala ammemaa ɔ nwo zo wɔ Nyamenle anyunlu. 30 Noko ɔdaye ti a bɛwɔ Kelaese Gyisɛse anu a, ahenle mɔɔ ɛrayɛ nrɛlɛbɛ mɔɔ vi Nyamenle ɛkɛ, nee tenleneyɛlɛ+ nee anwodelɛ+ nee fanwodi mɔɔ lua ɛkpɔnedeɛ ne azo+ ɛmaa yɛ la, 31 amaa yeayɛ kɛ mɔɔ bɛhɛlɛ ala la: “Mɔɔ ɔtu ɔ nwo la, maa ɔdu ɔ nwo wɔ Gyihova* anu.”+\n^ Anzɛɛ “nrɛlɛbɛ ɛdendɛlɛ.”\n^ Anzɛɛ “meava meazie ahane.”\n^ Ɛhye kile, menli mɔɔ ze Mɛla ne kpalɛ la.\n^ Anzɛɛ “menli mɔɔ vi mbusua mgbalɛ nu.”\n1 Kɔlentema 1


1 Kɔlentema 7 | Yintanɛte Zo Baebolo | Ewiade Fofolɛ Ngilebɛbo\nMɔɔ Limoa Kɔmaa Kɔlentema 7:1-40\nFolɛdulɛ maa agyalɛma nee menli mɔɔ ɛtɛgyale (1-16)\nTɛnla tɛnlabelɛ mɔɔ bɛvɛlɛle wɔ nu la anu (17-24)\nMenli mɔɔ ɛtɛgyale nee ahunlanvolɛ (25-40)\nBelazinlililɛ zo nvasoɛ (32-35)\nGya “Awulae anu ala” (39)\n7 Na mɔɔ fale ninyɛne ne mɔ mɔɔ bɛhɛlɛle la anwo la, ɔle kpalɛ ɔmaa nrenyia kɛ ɔnrɛva ɔ nwo ɔnrɛha raalɛ;* 2 noko ɔluakɛ adwɔmane ɛbɛla* ɛbu zo la ati, nrenyia biala ɛnyia ɔ ti anwo ɔ ye+ na raalɛ biala ɛnyia ɔ ti anwo ɔ hu.+ 3 Kunli ɛva mɔɔ fɛta ɔ ye la ɛmaa ye, na yelɛ noko ɛyɛ ye zɔhane ala ɛmaa ɔ hu.+ 4 Yelɛ ɛnlɛ ɔdaye ye sonlabaka ne azo tumi, emomu ɔ hu ɔ; zɔhane ala noko a kunli ɛnlɛ ɔdaye ye sonlabaka ne azo tumi, emomu ɔ ye a. 5 Bɛmmabɔ bɛ nwo abokɛ kyesɛ bɛ mu nwiɔ bɛkponle zolɛ kɛ bɛbahendɛ ekyii, amaa bɛanyia mekɛ bɛayɛ asɔne na bɛayia nuhua bieko, amaa Seetan angɔ zo anzɔ bɛ annea ɔluakɛ bɛangola bɛ nwo zo komo la ati. 6 Noko mɔɔ melɛka la le nzuzulɛ ala, ɔnle mɛla. 7 Na me kunlu a anrɛɛ menli kɔsɔɔti le kɛ mɔɔ mede la. Noko Nyamenle ɛmaa awie biala ahyɛlɛdeɛ,+ ɛhye ati a bie mɔ gya na bie mɔ noko ɛngya la. 8 Akee meka meahile bɛdabɛ mɔɔ bɛtɛgyale la nee ahunlanvolɛ kɛ ɔle kpalɛ ɔmaa bɛ kɛ bɛkɛdɛnla ɛkɛ ne kɛ mɔɔ meyɛ ye la.+ 9 Noko saa bɛngola bɛngomo bɛ nwo zo a, bɛgya, ɔluakɛ ɔle kpalɛ kɛ awie kɛgya tɛla kɛ ye atiakunluwɔzo kɛvo ɔ nwo zo la.+ 10 Metu bɛdabɛ mɔɔ bɛgya la folɛ, ɔnvi me ɛkɛ, emomu ɔvi Awulae ɛkɛ ne kɛ, yelɛ nee ɔ hu mmatete nu.+ 11 Noko saa ɔ nee ye tete nu a, ɔmmakɔ agyalɛ bieko, tɛ ye zɔhane a ɔ nee ɔ hu ɛhɔbɔ nu bieko; na ɔnle kɛ kunli fi ɔ ye anwo.+ 12 Na bɛdabɛ mɔɔ bɛha la ɛdeɛ, meka meahile bɛ, medame ɔ, tɛ Awulae ɔ,+ kɛ: Saa adiema bie aye ɛnle diedinli na ɔkponle zo kɛ ɔ nee ye badɛnla a ɔmmagyakyi ye; 13 na saa raalɛ ɔ hu ɛnle diedinli na ɔkponle zo kɛ ɔ nee ye badɛnla a, ɔmmagyakyi ɔ hu ne. 14 Ɔluakɛ kunli mɔɔ ɔnle diedinli la anwo te wɔ ɔ ye anu, yɛɛ yelɛ mɔɔ ɔnle diedinli la anwo te wɔ adiema nrenyia ne anu; tɛ ye zɔhane a, bɛ mra nwo ɛnrɛde, noko kɛkala bɛyɛ nwuanzanwuanza. 15 Noko saa mɔɔ ɔnle diedinli la kulo kɛ ɔkɔ* a, maa ɔhɔ; mɛla biala ɛnkyekye adiema nrenyia anzɛɛ raalɛ ne wɔ tɛnlabelɛ zɛhae mɔ anu, emomu Nyamenle ɛvɛlɛ bɛ ɛra anzodwolɛ nu.+ 16 Na yelɛ, saa wɔmɔ a ɛbalie ɛ hu ngoane a, asoo ɛze?+ Anzɛɛ kunli, saa wɔmɔ a ɛbalie ɛ ye ngoane a, asoo ɛze? 17 Noko, kɛ mɔɔ Gyihova* ɛmaa awie biala ɛnyia ye kyɛfoa la, zɔhane ala a awie biala ɛbɔ ye ɛbɛla kɛ mɔɔ Nyamenle vɛlɛle ye la a.+ Na adehilelɛ ɛhye a mefa memaa wɔ asafo ne mɔ amuala anu a. 18 Bɛvɛlɛle awie la ɛnee yepɛ ye mrenyiazo ɔ?+ Maa ɔva ye zɔhane ala. Bɛvɛlɛle awie la ɛnee ɔtɛpɛle ye mrenyiazo ɔ? Ɔmmamaa bɛpɛ ye mrenyiazo.+ 19 Mrenyiazo ɛpɛlɛ ɛngile ɛhwee, yɛɛ mrenyiazo mɔɔ bɛampɛ la noko ɛngile ɛhwee;+ debie mɔɔ hyia la a le Nyamenle mɛla ne mɔ azo ɛlilɛ.+ 20 Tɛnlabelɛ biala mɔɔ bɛvɛlɛle bɛ nuhua ko biala wɔ nu la, ɔdɛnla nu.+ 21 Mɔɔ bɛvɛlɛle wɔ la, ɛnee ɛle akɛlɛ ɔ? Mmamaa ɔgyegye wɔ;+ noko saa ɛbahola wɔalie ɛ nwo a, ɛnee fa nwolɛ adenle ne die ɛ nwo. 22 Na awie biala mɔɔ bɛvɛlɛle ye wɔ Awulae anu wɔ mekɛ mɔɔ ɔle akɛlɛ la ɛnyia fanwodi wɔ Awulae anu;+ zɔhane ala yɛɛ awie biala mɔɔ lɛ fanwodi na bɛvɛlɛ ye la, le akɛlɛ maa Kelaese a. 23 Bɛdɔle bɛ bolɛ ɛsesebɛ;+ bɛmmayɛ ngɛkɛlɛ bɛmaa menli bieko. 24 Mediema, tɛnlabelɛ biala mɔɔ bɛvɛlɛle bɛ nuhua ko biala wɔ nu la, ɔdɛnla nu wɔ Nyamenle anyunlu. 25 Na mɔɔ fale bɛdabɛ mɔɔ bɛnze mrenyia* la anwo la, menlɛ mɛla biala mɔɔ vi Awulae ɛkɛ ne a, noko kɛ awie mɔɔ Awulae ɛze me anwunvɔne kɛ menli nɔhalɛ la, mekile me adwenle.+ 26 Ɔti mesuzu kɛ anwongyelelɛ ne mɔɔ yɛwɔ nu la ati, ɔle kpalɛ ɔmaa sonla kɛ ɔkɛdɛnla ye kɛ mɔɔ ɔde ye ala la. 27 Ɛgya raalɛ ɔ? Mmagyakyi ye.+ Ɛngya raalɛ ɔ? Mmakpondɛ bie. 28 Na saa ɛgya noko a, ɛnee ɛtɛyɛle ɛtane. Na saa awie mɔɔ ɛnze nrenyia la kɔ agyalɛ a, sonla zɛhae ɛtɛyɛle ɛtane. Noko bɛdabɛ mɔɔ bɛbagya la anwo bahyele bɛ wɔ nwonane nu. Na melɛbɔ mɔdenle kɛ memaa yeakpa bɛ ti. 29 Bieko, mediema, mɔɔ melɛka la a le kɛ, mekɛ mɔɔ ɛha la le ekyi.+ Ɔvi ɛnɛ mɔɔ kɔ la, bɛdabɛ mɔɔ bɛgya mraalɛ la ɛyɛ bɛ nwo kɛ bɛngya bie, 30 na bɛdabɛ mɔɔ bɛsu la ɛyɛ bɛ nwo kɛ bɛnzu, na bɛdabɛ mɔɔ bɛdi fɛlɛko la ɛyɛ bɛ nwo kɛ bɛnli fɛlɛko, na bɛdabɛ mɔɔ bɛtɔ la ɛyɛ bɛ nwo kɛ bɛnlɛ bie, 31 na bɛdabɛ mɔɔ bɛnyia nvasoɛ bɛfi ewiade ɛhye anu la mmamaa ewiade di bɛ adwenle; ɔluakɛ ewiade ɛhye subane ɛlɛkakyi. 32 Nɔhalɛ nu, mengulo kɛ bɛkɛdwenledwenle. Nrenyia mɔɔ ɛtɛgyale la dwenledwenle Awulae ninyɛne nwo, kɛ ɔkɛyɛ na yeazɔ Awulae anye la. 33 Noko nrenyia mɔɔ ɛgya la dwenledwenle ewiade ninyɛne nwo,+ kɛ ɔkɛyɛ na yeazɔ ɔ ye anye la, 34 na ye nuhua ɛhyɛ. Bieko, raalɛ mɔɔ bɛtɛgyale ye yɛɛ raalɛ mɔɔ ɛnze nrenyia la dwenledwenle Awulae ninyɛne nwo,+ kɛ ɔbayɛ nwuanzanwuanza wɔ ye sonlabaka ne nee ye sunsum ne anu. Noko, raalɛ mɔɔ bɛgya ye la dwenledwenle ewiade ninyɛne nwo, kɛ ɔkɛyɛ na yeazɔ ɔ hu anye la. 35 Noko melɛka ɛhye wɔ bɛ boɛyɛlɛ ti, mensisi bɛ nwo zo, emomu, amaa bɛayɛ mɔɔ le kpalɛ la na bɛadu bɛ nwo bɛamaa Awulae bɔkɔɔ na debie biala andwehwe bɛ adwenle. 36 Noko saa awie suzu kɛ mɔɔ ɔlɛyɛ la ɛnle kpalɛ ɔluakɛ ɔtɛgyale la ati, na saa ɔnle kakula somaa a, ɛnee mɔɔ ɔwɔ kɛ ɔyɛ la ɛne: Maa ɔyɛ mɔɔ ɔkulo la; ɔtɛyɛle ɛtane. Maa bɛgya.+ 37 Na saa awie ɛzi kpɔkɛ wɔ ye ahonle nu na ɔnlɛ ngyegyelɛ biala, na ɔlɛ tumi wɔ ɔdaye ye ɛhulolɛdeɛ zo na yezi kpɔkɛ ɛhye wɔ ye ahonle nu kɛ ɔnrɛgya a, yeyɛ ye boɛ.+ 38 Na mɔɔ kɛgya la noko yɛ ye boɛ, noko mɔɔ ɛngya la yɛ ye boɛ tɛla ye.+ 39 Saa raalɛ ɔ hu de aze a mɛla kyekye ye.+ Na saa ɔ hu wu* a, ɔlɛ adenle kɛ ɔgya awie biala mɔɔ ɔkulo la, noko kyesɛ Awulae anu ala.+ 40 Noko me adwenle se me kɛ, saa ɔtɛnla ɛkɛ ne zɔhane ala a, ɔ nye balie kpalɛ; na medie medi kɛ medame noko melɛ Nyamenle sunsum.\n^ Ɛhye kile, kɛ ɔ nee ye bala.\n^ Anzɛɛ “ɔgyakyi ye.”\n^ Anzɛɛ “bɛdabɛ mɔɔ bɛtɛgyale ɛlɛ.”\n^ Giliki aneɛ nu, “da wɔ ewule nu.”\n1 Kɔlentema 7


Asoo Anyezohulolɛ Le Nwɔhoa Debie? | Mgbavolɛ Nee Mbɛlɛra Biza Kɛ\nKENGA YE WƆ Afrikaans Albanian America Mumule Aneɛ Amharic Arabic Arabic (Lebanon) Armenian Azerbaijani Brazil Mumule Aneɛ Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga (Malawi) Chitumbuka Colombia Mumule Aneɛ Croatian Czech Danish Dutch English Estonian Faroese Fijian Finnish French Georgian German Giliki Greenlandic Haitian Creole Hausa Hibulu Hiligaynon Hindi Hindi (Roman) Hungarian Iban Icelandic Igbo Iloko Indonesian Italian Italy Mumule Aneɛ Japanese Kazakh Kazakh (Arabic) Kiluba Kinyarwanda Kirghiz Kirundi Korean Lingala Lithuanian Macedonian Malagasy Malay Malayalam Maltese Myanmar Ndau Norwegian Nyungwe Nzema Pangasinan Papiamento (Aruba) Papiamento (Curaçao) Polish Portuguese (Brazil) Portuguese (European) Quichua (Imbabura) Romanian Russia Mumule Aneɛ Russian Sepedi Serbian (Cyrillic) Serbian (Roman) Shona Sinhala Slovak Slovenian Spanish Swahili Swedish Tagalog Tatar Telugu Thai Tigrinya Tiv Turkish Turkmen Ukrainian Uzbek Uzbek (Roman) Vietnamese Xhosa Yoruba Zapotec (Isthmus) Zulu\nDuzu a le anyezohulolɛ?\nDuzu ati a bie mɔ di anyezo a?\nEsiane boni mɔ a wɔ nu a?\nBie mɔ bu anyezohulolɛ kɛ ɔle adenle mɔɔ bɛdua zo bɛfa bɛ edwɛkɛ anzɛɛ bɛ nyɛleɛ bɛkile kɛ bɛkulo awie. Asoo ɔle nvonleɛ kɛ ɛbamaa awie anwu ye kɛ ɛkulo ye ɔ? Tɛ mɔɔ kile la ɛne. Bɛlɛra bie mɔɔ bɛfɛlɛ ye Ann la ka kɛ, “Saa ɛkulo kɛ ɛ nee awie tu na ɛgya ye a, yemɔ a le adenle mɔɔ ɛbalua zo wɔanwu ye kɛ ahenle anye die ɛ nwo a.”\nYɛbazuzu anyezohulolɛ mɔɔ maa awie mɔɔ ɛngulo ye la te nganeɛ kɛ ɛkulo ye la anwo wɔ edwɛkɛ ɛhye anu.\n“Ngakyile wɔ debie mɔɔ ɛyɛ wɔamaa awie anwu ye kɛ ɛ nye die ɔ nwo yɛɛ mɔɔ ɛyɛ wɔamaa awie ade nganeɛ kɛ ɛkulo ye wɔ mekɛ mɔɔ ɛngulo ye la anu.”—Deanna.\nBie mɔ da anyezohulolɛ ali amaa bɛabu bɛ. Bɛlɛra bie mɔɔ bɛfɛlɛ ye Hailey la ka kɛ, “Saa ɛyɛ debie na ɛnwu ye kɛ menli adwenle ɛra ɛ nwo zo a, ɔmaa ɛyɛ ye dɔɔnwo.\nNoko saa ɛ nye fuu ɛmaa awie te nganeɛ kɛ ɛkulo ye wɔ mekɛ mɔɔ ɛngulo ye la a, ɔkile kɛ ɛndwenle ahenle nganeɛdelɛ nwo. Ɔmaa edwɛkɛ ba ɛ nwo. Baebolo ne ka kɛ: “Mɔɔ ɛnlɛ adwenle la, mgbane mgbane ɛyɛlɛ yɛ ye fɛ.”—Mrɛlɛbulɛ 15:21.\nHailey dwulale ye edwɛkɛ ne kɛ, “Bie a anyezohulolɛ babɔ ɔ bo nwɔhoa nu, noko ɔwie anyebolo nu.”\nAnyezohulolɛ sɛkye wɔ duma kpalɛ ne.\n“Menwu awie mɔɔ di anyezo la kɛ ɔsulo debie yɛɛ ɔtɛtinle. Ɛte nganeɛ kɛ ɔlɛbɛlɛbɛla wɔ amaa yeanyia debie yeavi wɔ ɛkɛ.”—Jeremy.\nBaebolo ne ka kɛ: “Ɛlɔlɛ . . . ɛnle angomedi.”—1 Kɔlentema 13:4, 5.\nDwenle ɛhye anwo: Edwɛkɛ anzɛɛ nyɛleɛ boni mɔ a bamaa wɔalie duma kɛ ɛdi anyezo a?\nSaa ɛ nee awie di anyezo a, ɛboda ye.\n“Saa menwu awie mɔɔ di anyezo la a, mengulo kɛ mebabikye ye. Ɛbaha kɛ mele raalɛ la ati a ɔkulo kɛ ɔ nee me tendɛ a. Menli mɔɔ di anyezo la ɛndwenle me nwo; mɔɔ bɛdwenle nwo la a le mɔɔ bɛyɛ a bɛ nye balie la.”—Jaqueline.\nBaebolo ne ka kɛ: “Awie biala mmakpondɛ ɔ ngome ye boɛyɛlɛ, ɔkpondɛ awie mɔ ɛdeɛ noko.”—1 Kɔlentema 10:24.\nDwenle ɛhye anwo: Asoo awie ɛmaa wɔnyia adwenle kɛ ɔkulo wɔ na nzinlii ɛnwunle ye kɛ ɔnle zɔ ɔ? Saa ɔle zɔ a, kɛzi ɛdele nganeɛ ɛ? Kɛ ɔkɛyɛ na ɛdawɔ noko wɔamboda awie wɔ adenle ko ne ala azo ɛ?\nAnyezolilɛ sɛkye ɛhulolɛ kpalɛ mɔɔ kenle bie ɛbala ye ali la.\n“Awie mɔɔ di anyezo la ɛnle awie mɔɔ fɛta kɛ bɛ nee ye tu anzɛɛ bɛgya ye a. Kɛzi mebahola meanwu ye kɛ ahenle ɛlɛdi anyezo anzɛɛ ɔ nye ɛbolo ɛ?”—Olivia.\nEdwɛndolɛnli Devidi hanle ye wɔ Baebolo ne anu kɛ: “Me nee nabalabama ɛndu.”—Edwɛndolɛ 26:4.\nDwenle ɛhye anwo: Nwane a anye die awie mɔɔ di anyezo la anwo a? Asoo sonla zɛhae a ɛkulo kɛ ɛfa ye agɔnwolɛ a?\n“Saa ɛdi anyezo a, ɛboda awie mɔ, yɛɛ menli zɔhane mɔ noko baha mɔɔ wɔyɛ la ahile awie mɔ. Saa ɛdi anyezo ɛkyɛ a, ɛsɛkye wɔ duma kpalɛ ne yɛɛ ɔmaa ɔyɛ se kɛ ɛbazia wɔanyia duma kpalɛ.”—Scott.\n“Anyezolilɛ bahola azɛkye wɔ duma kpalɛ ne. Nɔhalɛ nu, awie mɔɔ di anyezo la nee awie mɔɔ ɛnga nɔhalɛ la le ko yɛɛ ɔnle awie mɔɔ mebava ye agɔnwolɛ a.”—Jeslyn.\nAgɔnwolɛvalɛ Anzɛɛ Anyezohulolɛ?\nFa nwa awie Fa nwa awie Asoo Anyezohulolɛ Le Nwɔhoa Debie?\nijwyp edwɛkɛ 63


Asoo Ɔwɔ Kɛ Yɛsonle Ananze? | Baebolo Kpuya Mɔɔ Bɛbua\nKENGA YE WƆ Afrikaans Albanian America Mumule Aneɛ Amharic Arabic Arabic (Lebanon) Armenian Assamese Azerbaijani Azerbaijani (Cyrillic) Bicol Bislama Brazil Mumule Aneɛ Bulgarian Catalan Cebuano Chavacano Chichewa Chinese (Shanghainese) Chinese (Sichuanese Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Croatian Czech Danish Dutch Efik English Estonian Ewe Faroese Fijian Finnish Fon French Ga Georgian German Giliki Haitian Creole Hausa Hibulu Hiligaynon Hungarian Iban Icelandic Igbo Iloko Indonesian Ireland Mumule Aneɛ Irish Italian Japanese Kikuyu Kiluba Kinyarwanda Kirghiz Kiribati Korean Kyangonde Lingala Lithuanian Luganda Malagasy Malay Malayalam Maltese Mapudungun Moore Myanmar Norwegian Nyungwe Nzema Oromo Ossetian Pangasinan Papiamento (Aruba) Papiamento (Curaçao) Persian Polish Portuguese (Brazil) Portuguese (European) Quichua (Chimborazo) Romanian Russian Réunion Creole Sepedi Serbian (Cyrillic) Serbian (Roman) Sesotho (Lesotho) Setswana Shona Sinhala Slovak Slovenian Spanish Swahili Swedish Tagalog Tamil Tatar Telugu Tetun Dili Thai Tsonga Turkish Turkmen Ukrainian Valencian Vietnamese Xhosa Yoruba Zulu\nKyɛkyɛ, ɔnle kɛ yɛyɛ zɔ. New Catholic Encyclopedia ne ka mɛla mɔɔ Nyamenle vale maanle Yizilayɛma anwo edwɛkɛ la, ɔhanle kɛ: “Baebolo kɛlɛtokɛ ngakyile maa yɛnwu ye wienyi kɛ ananze ɛmboka nɔhalɛ ɛzonlenlɛ mɔɔ bɛfa bɛmaa Nyamenle la anwo.” Suzu Baebolo ngyehyɛnu ɛhye mɔ anwo:\n“Bɛmmayɛ ananze, anzɛɛ debie biala mɔɔ wɔ anwuma anzɛɛ aze anzɛɛ nzule nu wɔ azɛlɛ bo la sɔhovolɛ. Bɛmmabɔ bɛ ti aze bɛmaa bɛ anzɛɛ bɛmmasonle bɛ. Ɔluakɛ medame [Gyihova] bɛ Nyamenle ne, mele nungule Nyamenle.” (Adendulɛ 20:4, 5) Kɛmɔ Nyamenle twe “nungule” la ati, ɔ nye ɛnlie kɛ yɛbayeyɛ ananze anzɛɛ yɛbazonle nvoninli, aboduaba anzɛɛ ninyɛne gyɛne biala.\n“Menrɛva me ayɛlɛyelɛ menrɛmaa ananze.” (Ayezaya 42:8, Easy-to-Read Version) Nyamenle kpo ɛzonlenlɛ mɔɔ bɛdua ananze nwo zo bɛfa bɛmaa ye la. Mɔɔ Yizilayɛma bie mɔ bɔle mɔdenle kɛ bɛdua ɛnlankɛ ralɛ ananze nwo zo bɛazonle ye la, Nyamenle hanle kɛ bɛyɛ “ɛtane kpole.”—Adendulɛ 32:7-9, Easy-to-Read Version.\n“Ɔnle kɛ yɛdwenle kɛ Nyamenle le abɔdeɛ bie mɔɔ le kɛ ezukoa nvutuke anzɛɛ dwɛtɛ fufule anzɛɛ bolɛ ananze bie mɔɔ sonla ɔdaye yeva ye adwenle yehyehyɛ na yeyɛ la.” (Gyima ne 17:29) Awozonle ɛzonlenlɛma ta fa ananze mɔɔ “sonla ɔdaye yeva ye adwenle yehyehyɛ na yeyɛ la” di gyima, noko Baebolo ne ka kɛ ɔwɔ kɛ Kilisienema ‘fa diedi bɔ bɛ ɛbɛla, na tɛ mɔɔ ɛnyelɛ nwu ye la ɔ.’—2 Kɔlentema 5:7.\n“Bɛhwe bɛ nwo bɛvi awozonle ɛzonlenlɛ nwo.” (1 Dwɔn 5:21) Wɔ mɛla mɔɔ bɛvale bɛmaanle Yizilayɛma nee Kilisienema la anu, Baebolo ne kɔ zo bu ananze nee ninyɛne ngakyile mɔɔ bɛfa bɛdi gyima wɔ ɛzonlenlɛ nu mɔɔ bɛkilehile kɛ Nyamenle die to nu la kɛ ɔle nwɔra.\nYɛle Keleseɛnema ɛdeɛ, noko yɛnva meanubaka ne yɛnli gyima wɔ yɛ ɛzonlenlɛ nu. Duzu ati ɔ?\nAsoo Gyisɛse Wule Wɔ Meanubaka Zo?\nMenli dɔɔnwo bu meanubaka ne ka ɔle Kilisiene ɛzonlenlɛ sɛkɛlɛneɛ. Asoo ɔwɔ kɛ yɛdua zo yɛsonle Nyamenle?\nAsoo Ɔwɔ Kɛ Kilisienema Sonle Wɔ Awozonle Azua Nu Ɔ?\nEwiade asɔne titili dɔɔnwo lɛ awozonle azua. Asoo nvasoɛ wɔ zo kɛ yɛbazonle wɔ ɛkɛ ne ɔ?\nFa nwa awie Fa nwa awie Asoo Ɔwɔ Kɛ Yɛsonle Ananze?\nijwbq edwɛkɛ 64


Bɛmmamaa Abɔnsam Adenle, Na Ɔvi Bɛ Nwo Ɔbanriandi (Gyemise 4:7) | Nyamenle Ɛhulolɛ\n“Bɛzie Bɛ Nwo Wɔ Nyamenle Ɛhulolɛ Ne Anu”\nKENGA YE WƆ Acholi Afrikaans Albanian Altai America Mumule Aneɛ Amharic Arabic Argentina Mumule Aneɛ Armenian Assamese Australia Mumule Aneɛ Azerbaijani Azerbaijani (Cyrillic) Baoule Bashkir Bassa (Cameroon) Batak (Toba) Bengali Bicol Bislama Bissau Guinean Creole Boulou Brazil Mumule Aneɛ Britain Mumule Aneɛ Bulgarian Cakchiquel (Central) Cambodian Catalan Cebuano Chavacano Chichewa Chile Mumule Aneɛ Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Chuvash Cibemba Cinyanja Colombia Mumule Aneɛ Croatian Czech Dangme Danish Douala Drehu Dutch Ecuador Mumule Aneɛ Efik English Estonian Ewe Faroese Fijian Finnish Finnish Mumule Aneɛ Ga Garifuna Georgian German Giliki Greenlandic Guarani Gujarati Guna Haitian Creole Hausa Hibulu Hiligaynon Hindi Hmong (White) Hungarian Iban Ibanag Icelandic Iloko Indonesian Japan Mumule Aneɛ Japanese Jula Kabiye Kachin Kannada Kazakh Kekchi Kikuyu Kiluba Kimbundu Kinyarwanda Kirghiz Kiribati Kirundi Kisi Kongo Korea Mumule Aneɛ Korean Kosraean Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Laotian Lhukonzo Lithuanian Lomwe Low German Luganda Luo Macedonian Macua Malagasy Malay Malayalam Mam Mambwe-Lungu Mapudungun Marathi Mauritian Creole Mazatec (Huautla) Mbunda Mexico Mumule Aneɛ Mixe (North Central) Mizo Myanmar Nahuatl (Central) Nahuatl (Guerrero) Nahuatl (Huasteca) Ndau Ndebele Ndebele (Zimbabwe) Ndonga Ngabere Ngangela Niuean Norwegian Nyaneka Nyungwe Nzema Oromo Ossetian Otomi (Mezquital Valley) Palauan Pangasinan Papiamento (Curaçao) Persian Peru Mumule Aneɛ Polish Polish Mumule Aneɛ Ponapean Portuguese (Brazil) Portuguese (European) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Rarotongan Romanian Rotuman Runyankore Russia Mumule Aneɛ Russian Rutoro Samoan Sango Sena Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Sinhala Slovak Slovenian Solomon Islands Pidgin Spain Mumule Aneɛ Spanish Sranantongo Swahili Swati Swedish Tahitian Tajiki Tamil Tarascan Tatar Tetun Dili Thai Tigrinya Tiv Tlapanec Tojolabal Totonac Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uzbek Venda Venezuela Mumule Aneɛ Vezo Wallisian Wayuunaiki Welsh Wolaita Xhosa Yoruba Zande Zapotec (Isthmus) Zapotec (Lachiguiri) Zulu\nBɛmmamaa Abɔnsam Nee Ye Agyiba Ne Mɔ Adenle\n“Bɛmmamaa Abɔnsam adenle, na ɔvi bɛ nwo ɔbanriandi.”—GYEMISE 4:7.\n1, 2. Nwane mɔ a anye die wɔ ɛzɔnenlɛ mekɛ nu a?\nSAA wɔva ɛvolɛ dɔɔnwo wɔzonle Gyihova a, ɛnee ɔda ali kɛ wɔdie ɛzɔnenlɛ ɛdendɛlɛ dɔɔnwo wɔ yɛ nyianu mgbole nee ngyikyi bo. Noko akee, ɔnva nwo fane dodo mɔɔ wɔhɔ zɛhae nyianu ne mɔ la, mekɛ biala mɔɔ ɛkɛnwu kɛ bɛdabɛ mɔɔ bɛde kpɔda ne anyunlu mbia ne azo ɛdwazo kɛ bɛmaa bɛazɔne bɛ la, ɔka wɔ ahonle kpole. Mekɛ zɔhane dwu a, tievolɛma kɔsɔɔti anye die na bɛfi ahonle nu bɛbɔ bɛ sa nu. Bie a ɛ nye gyinlegyinla monle wɔ mekɛ mɔɔ ɛkɛnwu kɛ menli fofolɛ mɔɔ anwo hyia ɛra Gyihova afoa la. Nea kɛzi yɛ nye die wɔ mekɛ zɛhae anu la!\n2 Bie a ɛzɔnenlɛ ekyi mɔɔ bɛyɛ wɔ ɛleka mɔɔ yɛde ala a yɛnwu ye wɔ ɛvolɛ ne anu a, noko anwumabɔvolɛ ne mɔ nyia adenle nwu dɔɔnwo. Nea ‘anyelielɛ mɔɔ ba anwuma’ wɔ mekɛ mɔɔ anwumabɔvolɛ ne mɔ kɛnwu kɛ menli apenle dɔɔnwo ɛraboka Gyihova ahyehyɛdeɛ ne foa ne mɔɔ ɛnyelɛ nwu ye la anwo dapɛne biala wɔ ewiade amuala la! (Luku 15:7, 10) Ɔda ali kɛ, anwumabɔvolɛ ne mɔ anye die anyuhɔlɛ zɛhae anwo!—Hagae 2:7.\n“ABƆNSAM, LUA NU ƐLƐKPO KƐ AWENADE”\n3. Duzu ati a Seetan “lua nu ɛlɛkpo kɛ awenade” a, na duzu a ɔkpondɛ kɛ ɔyɛ a?\n3 Noko akee, sunsum nu abɔdeɛ bie mɔ ɛdeɛ, bɛnwu ɛzɔnenlɛ zɛhae mɔ a ɔka bɛ ɛya. Seetan nee sunsum ɛtane ne mɔ anye ɛnlie menli apenle apenle mɔɔ kakyi bɛ nzi si ewiade ɛtane ɛhye la anwo. Ɛhye le zɔ ɔluakɛ Seetan dule ɔ nloa anu kɛ dasanli biala ɛnle ɛkɛ ne mɔɔ ɔfi ɛlɔlɛ nu ɔsonle Gyihova a, yɛɛ biala ɛnle ɛkɛ mɔɔ ɔyia sɔnea mɔɔ anu yɛ se a ɔbali nɔhalɛ a. (Bɛgenga Dwobu 2:4, 5.) Mekɛ biala mɔɔ awie kɛyila ɔ nwo zo kɛmaa Gyihova la, ɛnee Seetan ɛbɔ adalɛ. Ɔle kɛ asɛɛ bɛpɛ Seetan anye zo fane dɔɔnwo dapɛne biala wɔ ɛvolɛ ne anu. Ɔnyɛ nwanwane kɛ “Abɔnsam, lua nu ɛlɛkpo kɛ awenade, ɔlɛkpondɛ awie yeahye ye yeali” a! (1 Pita 5:8) “Awenade” ɛhye anye ɛbolo kɛ ɔkye yɛ yeali wɔ sunsum nu, na yeamaa yɛazɛkye yɛ nee Nyamenle agɔnwolɛvalɛ ne.—Edwɛndolɛ 7:1, 2; 2 Temɔte 3:12.\nMekɛ biala mɔɔ awie kɛyila ɔ nwo zo kɛmaa Gyihova na bɛkɛzɔne ye la, ɛnee Seetan ɛbɔ adalɛ\n4, 5. (a) Ndenle nwiɔ mɔɔ hyia la boni a Gyihova ɛlua zo ɛzi tumi mɔɔ Seetan lɛ la adenle a? (b) Anwosesebɛ boni a bɛmaa nɔhalɛ Keleseɛnema a?\n4 Yɛ kpɔvolɛ ne ati yɛ se ɛdeɛ, noko ɔnle kɛ yɛmaa ɛzulolɛ kpole ka yɛ. Duzu ati ɔ? Ɔluakɛ Gyihova ɛzi tumi mɔɔ zɔhane ‘awenade ne mɔɔ ɛlɛkpo’ lɛ la adenle wɔ ndenle nwiɔ mɔɔ hyia la azo. Ndenle ne mɔ a le boni? Mɔɔ lumua la, Gyihova ɛha ɛdo ɛkɛ ne kɛ nɔhalɛ Keleseɛnema “pemgbenleamgbe” banyia bɛ ti wɔ “amaneɛnwunlɛ kpole” ne anu. (Yekile 7:9, 14) Nyamenle ngapezo ɛmkpa nwo. Ɛhye ati, ɔwɔ kɛ Seetan bɔbɔ nwu kɛ ɔnrɛhola ɔnrɛbɛlɛbɛla Nyamenle menli kɔsɔɔti.\n5 Yɛnwu adenzilɛ mɔɔ tɔ zo nwiɔ la wɔ nɔhalɛ edwɛkɛ bie mɔɔ Nyamenle sonvolɛ nɔhavo bie hanle ye tete ne la anu. Ngapezonli Azalaya zele Belemgbunli Esa kɛ: “[Gyihova] nee bɛ lua, kɛmɔ bɛ nee ye lua la.” (2 Edwɛkɛsisilɛ 15:2; bɛgenga 1 Kɔlentema 10:13.) Neazo dɔɔnwo wɔ ɛkɛ mɔɔ kile kɛ tete ne, mekɛ biala mɔɔ Seetan kɛbɔ mɔdenle kɛ ɔkye Nyamenle azonvolɛ mɔɔ nee Nyamenle lua kpalɛ la, ɔ sa ɛnga bɛ. (Hibuluma 11:4-40) Ɛnɛ, Keleseɛnenli mɔɔ nee Nyamenle lua la bahola azi Abɔnsam adenle, bɔbɔ yeali ɔ nwo zo konim. Nɔhalɛ nu, Nyamenle Edwɛkɛ ne maa yɛ anwosesebɛ kɛ: “Bɛmmamaa Abɔnsam adenle, na ɔvi bɛ nwo ɔbanriandi.”—Gyemise 4:7.\n“SUNSUM NU . . . ƐLƆNEMA AMUMUYƐ YƐƐ YƐ NEE BƐ ƐLƐKO A”\n6. Ndenle boni a Seetan dua zo ko tia Keleseɛnenli biala a?\n6 Seetan ze kɛ ɔnrɛhola ɔnrɛli konim wɔ sɛkɛlɛneɛ adenle zo konle ne anu, noko saa yɛ nuhua bie ammaa ɔ nye anla ɛkɛ a ɔbahola yeaboda ye. Seetan ze kɛ saa ɔkola ɔsɛkye agɔnwolɛvalɛ mɔɔ yɛ nee Gyihova lɛ la a ɔbahola yeahye yɛ. Kɛzi Seetan yɛ ɛhye ɛ? Ɔdua ɛkpɔlɛ mɔɔ anu yɛ se, ɔ nee yɛ nuhua ko biala ko, yɛɛ agyibadolɛ zo. Bɛmaa yɛzuzu Seetan ndenle titile ɛhye mɔ anwo.\n7. Duzu ati a Seetan ɛmia ɛkpɔlɛ mɔɔ ɔfa ɔba Gyihova menli nwo zo la anu a?\n7 Ɛkpɔlɛ mɔɔ anu yɛ se. Ɛzoanvolɛ Dwɔn hɛlɛle kɛ: “Abɔnsam di ɛtane ewiade ye azo belemgbunli.” (1 Dwɔn 5:19) Kɔkɔbɔlɛ bie wɔ zɔhane edwɛkɛ ne anu maa nɔhalɛ Keleseɛnema kɔsɔɔti. Kɛmɔ Seetan asa ɛha alesama atisesebɛ ewiade ne ɛwie la ati, kɛkala ɔlɛtu ɔ nye yeazie Gyihova menli mɔɔ ɔ sa ɛtɛkanle bɛ la anwo na yeakpɔ bɛ ɛsesebɛ. (Maeka 4:1; Dwɔn 15:19; Yekile 12:12, 17) Ɛya kpole wɔ ye nu, ɔboalekɛ ɔze kɛ ye mekɛ ɛha ekyi bie ala. Ɛhye ati, yemia ye ɛkpɔlɛ ne anu. Ɛnɛ, yɛyia ye atisesebɛ mɔdenle mɔɔ ɔbɔ kɛ ɔsɛkye agɔnwolɛvalɛ mɔɔ yɛ nee Nyamenle lɛ la.\n8. Mekɛ mɔɔ Pɔɔlo hanle kɛ yɛ nee sunsum ɛtane ne mɔ “ɛlɛko” la, duzu ɛnee ɔlɛkile a?\n8 Ɔ nee yɛ nuhua ko biala ko. Ɛzoanvolɛ Pɔɔlo bɔle ɔ gɔnwo mɔ Keleseɛnema kɔkɔ kɛ: “Sunsum nu anwuma ɛlɔnema amumuyɛ yɛɛ yɛ nee bɛ ɛlɛko a.” (Ɛfɛsɛsema 6:12) Duzu ati a Pɔɔlo vale edwɛkɛkpɔkɛ “ɛlɛko” lile gyima a? Ɔboalekɛ ɔda adwenle mɔɔ kile menli mɔɔ ɛlɛto kɛlɛ la ali. Ɛnee Pɔɔlo ɛlɛdua edwɛkɛkpɔkɛ mɔɔ ɔvale ɔlile gyima la azo azi zo kɛ yɛ nuhua ko biala nee sunsum ɛtane ne mɔ ɛlɛko. Saa sunsum ɛtane nwo diedi ɛbu zo wɔ maanle mɔɔ yɛde nu la anu anzɛɛ ɔtɛbule zo wɔ ɛkɛ ne bɔbɔ a, ɔnle kɛ yɛ rɛle fi kɛ mekɛ mɔɔ yɛyilale yɛ nwo zo yɛmanle Gyihova ala la yɛɛ yɛbɔle sɛkɛlɛneɛ adenle zo konle ne abo a. Saa Keleseɛnenli yila ɔ nwo zo a, ɛnee yebɔ konle ɛhye mɔɔ ɔnriandi ɔfi nwo a ɔnyɛ boɛ la abo. Ɔnyɛ nwanwane kɛ Pɔɔlo zile zo hilele Keleseɛnema mɔɔ wɔ Ɛfɛsɛse la kɛ ‘bɛgyinla kpundii’ a!—Ɛfɛsɛsema 6:11, 13, 14.\n9. (a) Duzu ati a Seetan nee sunsum ɛtane ne mɔ fa “agyiba” ngakyile di gyima a? (b) Duzu ati a Seetan bɔ mɔdenle kɛ ɔsɛkye yɛ adwenle ɛ, na kɛ ɔkɛyɛ na yɛazi ye adenle ɛ? (Nea ɛlɛka “ Nea Boɛ Wɔ Seetan Mɛlɛbɛla Nwo!”) (d) Seetan agyiba ne boni a yɛbazuzu nwolɛ a?\n9 Agyibadolɛ. Pɔɔlo tu Keleseɛnema folɛ kɛ bɛgyinla Seetan “agyiba ne mɔ anloa.” (Ɛfɛsɛsema 6:11) Yɛ ye nzonlɛ kɛ Pɔɔlo edwɛkɛ ne kile kɛ Seetan agyiba ne mɔ zonle. Sunsum ɛtane ne mɔ fa agyibadolɛ ngakyile a di gyima a, na bɛze deɛmɔti bɛyɛ zɔ la. Ɔyɛ a Keleseɛnema bie mɔ mɔɔ ɛhola ɛgyinla kpundii wɔ sɔnea bie anu la kpo aze wɔ mekɛ mɔɔ bɛkɛyia sɔnea gyɛne la. Yemɔti, Abɔnsam nee sunsum ɛtane ne mɔ nea ninyɛne mɔɔ yɛ nuhua ko biala yɛ la na bɛanwu yɛ sinlidɔlɛ. Akee bɛdua sinlidɔlɛ biala mɔɔ bɛkɛnwu kɛ yɛlɛ la azo bɛsɛkye agɔnwolɛvalɛ mɔɔ yɛ nee Nyamenle lɛ la. Noko akee, yɛkola yɛnwu Abɔnsam ndenle ne mɔ dɔɔnwo ɔluakɛ bɛla ye ali wɔ Baebolo ne anu. (2 Kɔlentema 2:11) Yɛlumua yɛzuzu ndenle mɔɔ le kɛ anwonyia ɛhulolɛ, agɔnwolɛvalɛ ɛtane, yɛɛ nla nwo ɛbɛlatane nwo wɔ buluku ɛhye anu. Akee bɛmaa yɛzuzu Seetan agyiba fofolɛ nwo—sunsum ɛtane nyɛleɛ.\nSUNSUM ƐTANE NYƐLEƐ ƐNGILE NƆHALƐLILƐ\n10. (a) Duzu a le sunsum ɛtane nyɛleɛ? (b) Kɛzi Gyihova bu sunsum ɛtane nyɛleɛ ɛ, na kɛ ɛdawɔ noko ɛbu ye ɛ?\n10 Saa awie fa ɔ nwo wula sunsum ɛtane nyɛleɛ nu a, ɛnee ɔ nee sunsum nu abɔdeɛ atisesebɛ a ɛlɛdi ngitanwo a. Sunsum ɛtane nyɛleɛ ne bie a le abisahɔlɛ, ngonyiayelɛ, silihyelɛ, yɛɛ mɔwuamra anwo edwɛkɛ mɔɔ bɛbiza la. Kɛmɔ yɛze la, Gyihova bu sunsum ɛtane nyɛleɛ kɛ ɔle “bɛkyi ninyɛne.” (Mɛla ne 18:10-12; Yekile 21:8) Kɛmɔ ɔwɔ kɛ yɛdayɛ noko ‘yɛkyi mɔɔ le ɛtane la’ ati, yɛndwenle nwo kɛ yɛ nee sunsum ɛtane kɛdu. (Wulomuma 12:9) Nea kɛzi yɛyɛ zɔ a, ɔbahile kɛ yɛkpo Gyihova yɛ anwuma Selɛ ne, na yɛaha ye ɛya ɛ!\n11. Duzu ati a Seetan kola bɛlɛbɛla yɛ nuhua bie maa ɔfa ɔ nwo ɔwula sunsum ɛtane nyɛleɛ nu a ɔbayɛ konimlilɛ kpole yeamaa ye a? Maa nwolɛ neazo.\n11 Noko, kɛmɔ awie fa ɔ nwo wula sunsum ɛtane nyɛleɛ nu a ɛnee yeyɛ ɛtane kpole yetia Gyihova la ati, Seetan bɔ mɔdenle kɛ ɔmaa yɛ nuhua bie mɔ ava bɛ nwo awula nu. Mekɛ biala mɔɔ ɔkɛbɛlɛbɛla Keleseɛnenli ɔkɛmaa ɔkɛva ɔ nwo ɔkɛwula sunsum ɛtane nyɛleɛ nu la, ɛnee Seetan ɛli konim kpole. Duzu ati ɔ? Suzu neazo ɛhye anwo: Saa awie kola bɛbɛlɛbɛla sogyanli bie maa ɔgyakyi ye menli na ɔkɔboka agbɔvolɛ ɛlɔnema anwo a, agbɔvolɛ ne mɔ kpanyinli ne anye balie kpole. Bie a ɔbava sogyanli maamɔvo ɛhye yeahile kɛ yeli konim, na yealua zo yeaha kpanyinli ne mɔɔ wɔ ekpunli ɛhendeɛ ne anu la ahyi. Zɔhane ala a, Keleseɛnenli bie fa ɔ nwo wula sunsum ɛtane nyɛleɛ nu a, ɛnee ɔ nye fuu anzɛɛ yevi ye ɛhulolɛ nu yekpo Gyihova na yeva ɔ nwo yewula Seetan tumi bo a. Nea kɛzi Seetan anye balie kɛ ɔkɛva zɛhae sonla ye ɔkɛhile kɛ yeli konim wɔ konle nu a! Asoo yɛ nuhua bie bahulo kɛ ɔkɛmaa Abɔnsam kɛli konim wɔ adenle zɛhae azo ɔ? Kyɛkyɛ! Yɛnle maamɔvo.\nƆBIZA KPUYIA MƆƆ MAA YƐ ADWENLE NU YƐ YƐ KESEE LA\n12. Adenle boni a Seetan dua zo sɛkye adwenle mɔɔ yɛlɛ wɔ sunsum ɛtane nyɛleɛ nwo la ɛ?\n12 Saa yɛkyi sunsum ɛtane nyɛleɛ a, Seetan ɛnrɛhola ɛnrɛli yɛ nwo zo konim. Yemɔti, yenwu kɛ ɔwɔ kɛ ɔkakyi yɛ adwenle. Adenle boni azo? Ɔdua ndenle mɔɔ bamaa Keleseɛnema adwenle nu ayɛ bɛ kesee la azo na ɔmaa bie mɔ “nwu ɛtane a bɛse ɔle kpalɛ na bɛnwu kpalɛ a bɛse ɔle ɛtane.” (Ayezaya 5:20) Amaa yeahola yeayɛ ɛhye la, Seetan dua ye ndenle mɔɔ ɔta ɔfa ɔdi gyima la ko azo—ɔbiza kpuyia mɔɔ maa yɛ adwenle nu yɛ yɛ kesee la.\n13. Kɛzi Seetan ɛbiza kpuyia ɛmaa menli adwenle nu ɛyɛ bɛ kesee ɛ?\n13 Yɛ kɛzi Seetan vale zɛhae adenle ne lile gyima wɔ tete ne la nzonlɛ. Wɔ Yidɛn, ɔbizale Yevi kɛ: ‘Yemɔti Nyamenle ɛze bɛ kɛ, “Bɛmmadi mbakama mɔɔ wɔ tola ye anu la biala bie” ɔ?’ Wɔ Dwobu mekɛ zo, mɔɔ anwumabɔvolɛ ne mɔ yiale nu wɔ anwuma la, Seetan bizale kɛ: ‘Na mgbane ala yɛɛ Dwobu sulo Nyamenle a?’ Yɛɛ wɔ Gyisɛse azɛlɛ ye azo ɛzonlenlɛ gyima ne mɔlebɛbo, Seetan hanle hilele Kelaese kɛ: ‘Saa wɔmɔ a ɛle Nyamenle Ara ne a, ɛnee maa awolɛ ɛhye mɔ ɛhakyi paano.’ Dwenle nwolɛ nea—wɔ Gyisɛse edwɛkɛ ne anu, Seetan vale edwɛkɛ bie mɔɔ Gyihova hanle kɛ: ‘Ɛhye a le me Ra mɔɔ mekulo ye la. Me nye die ɔ nwo kpole,’ wɔ dapɛne kɛyɛ nsia anzi la golole Gyihova anwo.—Mɔlebɛbo 3:1; Dwobu 1:9; Mateyu 3:17; 4:3.\n14. (a) Kɛzi Seetan fa ye agyiba ne mɔɔ maa menli adwenle nu yɛ bɛ kesee wɔ sunsum ɛtane nyɛleɛ nwo la di gyima ɛ? (b) Duzu a yɛbazuzu nwo a?\n14 Ɛnɛ, Abɔnsam dua adenle ko ne ala azo bɔ mɔdenle kɛ ɔmaa menli adwenle nu ayɛ bɛ kesee wɔ sunsum ɛtane nyɛleɛ nwo. Ɔyɛ alɔbɔlɛ kɛ diedima bie mɔ ɛdo ye ɛhane ne na bɛ adwenle nu ɛyɛ bɛ kesee. Bɛbɔ ɔ bo bɛbiza kɛ amgba sunsum ɛtane nyɛleɛ bie mɔ le ɛtane a. (2 Kɔlentema 11:3) Kɛ ɔkɛyɛ na yɛaboa menli ɛhye mɔ yɛamaa bɛahakyi bɛ adwenle ɛ? Kɛ ɔkɛyɛ na Seetan agyiba ne angye yɛ ɛ? Amaa yɛabua kpuyia ɛhye mɔ la, bɛmaa yɛzuzu ɛbɛlabɔlɛ nu ninyɛne nwiɔ mɔɔ Seetan ɛva sunsum ɛtane nyɛleɛ ɛbeta nwo la anwo. Bɛmɛ a le anyelielɛdeɛ yɛɛ ayileyɛlɛ.\nƆDUA YƐ ATIAKUNLUWƆZO NEE YƐ NGYIANLƐ ZO\n15. (a) Kɛzi menli dɔɔnwo mɔɔ wɔ Adɔleɛ maanle nu la bu sunsum ɛtane nyɛleɛ ɛ? (b) Adenle boni azo a kɛzi ewiade ne bu sunsum ɛtane nyɛleɛ la ɛha Keleseɛnema bie mɔ nzuzulɛ a?\n15 Wɔ Adɔleɛ maanle nu titile, bɛmbu sunsum ɛtane mɔɔ bɛ nee bɛ di ngitanwo, ayɛne ɛbɛla nee sunsum ɛtane nyɛleɛ ngakyile mɔɔ ɛha la kɛ ɔle esiane. Sini, mbuluku, TV zo gyimalilɛ, yɛɛ kɔmputa zo nwɔhoa da sunsum ɛtane nyɛleɛ ali kɛ ɔle anyelielɛ debie, nrɛlɛbɛ adenle mɔɔ bɛfa zo bɛyɛ ninyɛne, mɔɔ esiane ɛnle nu la. Nwɔhoa mɔɔ wɔ sini nee mbuluku nu mɔɔ da sunsum ɛtane nyɛleɛ ali la ɛlie duma kpole na menli mɔɔ fa bɛ nwo wula nu la ɛde nwolɛ eku mɔɔ bɛfa bɛdie bɛ nye a. Ɔda ali kɛ, sunsum ɛtane ne mɔ ɛhola ɛmaa menli ɛlie ɛli kɛ esiane biala ɛnle sunsum nyɛleɛ nwo. Asoo Keleseɛnema bie ɛnyia zɔhane adwenle ne bie? Ɛhɛe, bie mɔ ɛnyia zɔhane adwenle ne bie. Adenle boni azo? Nwolɛ neazo bie ɛne, mekɛ mɔɔ Keleseɛnenli bie nleanle sini mɔɔ fane sunsum ɛtane mɔɔ bɛ nee bɛ di ngitanwo anwo la, ɔhanle kɛ, “Meneanle sini ne noko meanva me nwo meanwula sunsum ɛtane nyɛleɛ nu.” Esiane boni a wɔ adwenle ɛhye anu a?\n16. Duzu ati a esiane wɔ nu kɛ yɛbava debie mɔɔ sunsum ɛtane nyɛleɛ wɔ nu la yɛalie yɛ nye a?\n16 Sunsum ɛtane nyɛleɛ mɔɔ awie nea nee ɔ nwo mɔɔ ɔfa yeawula nu la ɛnle ko ɛdeɛ, noko ɛhye ɛngile kɛ esiane biala ɛnle nwo. Duzu ati ɔ? Suzu ɛhye anwo: Nyamenle Edwɛkɛ ne kile kɛ Seetan nee sunsum ɛtane ne mɔ ɛngola ɛnnwu mɔɔ wɔ yɛ ti anu la. * Ɛhye ati, amaa bɛanwu mɔɔ yɛlɛdwenle nwo nee debie mɔɔ bahola azɛkye agɔnwolɛvalɛ mɔɔ yɛ nee Nyamenle lɛ la, ɔwɔ kɛ sunsum ɛtane ne mɔ nwu yɛ nyɛleɛ nee debie mɔɔ yɛfa yɛdie yɛ nye la. Saa Keleseɛnenli bie nyɛleɛ kile kɛ ɔ nye die sini anzɛɛ mbuluku mɔɔ fane sunsum ɛtane mɔɔ bɛ nee bɛ di ngitanwo, silihyelɛ, menli mɔɔ sunsum ɛtane to bɛ, anzɛɛ edwɛkɛ mɔɔ fane sunsum ɛtane nwo la anwo a, ɛnee ɔlɛmaa sunsum ɛtane ne mɔ anwu debie. Wɔ adenle ɛhye azo ɛnee ɔlɛmaa bɛanwu ɛleka mɔɔ ɔtɔ sinli la. Sunsum ɛtane ne mɔ balua sinlidɔlɛ mɔɔ Keleseɛnenli ne ɛmaa bɛnwu ye la azo amia konle ne anu kɔkpula kɛ bɛbava ɔ nzi baha aze la. Nɔhalɛ nu, menli bie wɔ ɛkɛ mɔɔ mɔlebɛbo ne, ɛnee bɛnea sunsum ɛtane nyɛleɛ bɛfa bɛdie bɛ nye, noko awieleɛ ne bɛvale bɛ nwo bɛwulale sunsum ɛtane nyɛleɛ nu.—Bɛgenga Galeehyeama 6:7.\nKpondɛ Gyihova moalɛ wɔ anwodolɛ mekɛ nu\n17. Adenle boni a Seetan kola dua zo nyia menli mɔɔ ɛnde kpɔkɛ la ɛ?\n17 Tɛ ninyɛne mɔɔ yɛkulo kɛ yɛfa yɛdie yɛ nye la angome a Seetan dua zo sɔ yɛ nea a, eza ɔdua ayileyɛlɛ mɔɔ yɛhyia la azo. Adenle boni azo? Saa Keleseɛnenli bie bɔ mɔdenle biala kɛ ɔyɛ ɔ nwo ayile na anwodolɛ ne anu yɛ se a, bie a ɔbamaa ɔ sa nu ado. (Maake 5:25, 26) Seetan nee sunsum ɛtane ne mɔ kola dua ɛhye azo na bɛ sa ka ye. Sunsum ɛtane ne mɔ bɔ mɔdenle kɛ bɛbamaa awie mɔɔ ɛnde kpɔkɛ la ayɛ ayile mɔɔ ngonyia anzɛɛ sunsum ɛtane nyɛleɛ wɔ nu la. (Ayezaya 1:13) Saa sunsum ɛtane ne mɔ to awie agyiba maa ɔyɛ zɔ a, ɔbahola yeazɛkye agɔnwolɛvalɛ mɔɔ ɔ nee Gyihova lɛ la. Adenle boni azo?\n18. Ayileyɛlɛ boni mɔ a ɔwɔ kɛ Keleseɛnenli kpo a, na kɛmɔti ɛ?\n18 Gyihova bɔle Yizilayɛma mɔɔ kulo ngonyia tumi la kɔkɔ kɛ: “Saa bɛtɛlɛ bɛ sa nu kɛ bɛyɛ nzɛlɛlɛ a, mebaye me nye meado ɛbɔ nu. Bɛyɛ nzɛlɛlɛ dɔɔnwo kɛyɛ nyɛ bɔbɔ a, menrɛdie.” (Ayezaya 1:15) Nɔhalɛ nu, yɛkulo kɛ dahuu yɛkoati debie biala mɔɔ bazi yɛ asɔneyɛlɛ adenle na ɔnrɛmaa yɛnrɛnyia Gyihova moalɛ, mɔɔ yɛhyia nwolɛ titile wɔ mekɛ mɔɔ yɛnde kpɔkɛ la. (Edwɛndolɛ 41:3) Yemɔti saa ɔda ali kɛ sunsum ɛtane nyɛleɛ wɔ adenle mɔɔ bɛdua zo bɛnwu ewule bie anzɛɛ bɛyɛ ayile la anwo a, ɔwɔ kɛ nɔhalɛ Keleseɛnenli kpo. * (Mateyu 6:13) Saa ɔyɛ zɔ a, ɔbahola yeanyia anwodozo kɛ Gyihova baboa ye.—Nea ɛlɛka “ Asoo Ɔle Sunsum Ɛtane Nyɛleɛ Amgba?”\nASOO ƆLE SUNSUM ƐTANE NYƐLEƐ AMGBA?\nNgyinlazo: “Sonla su ne gyima mɔɔ di la da ali wienyi. Bɛmɛ a le . . . bozonle ɛzonlenlɛ nee ayɛne ɛbɛla . . . ngyehyɛnu nee ngilehilenu, . . . bɛdabɛ mɔɔ bɛyɛ ninyɛne ɛhye mɔ la ɛnrɛnwu Nyamenle Belemgbunlililɛ ne.”—Galeehyeama 5:19-21.\nKpuyia bie mɔ mɔɔ ɔwɔ kɛ ɛbiza ɛ nwo\nAsoo adalɛ ɛzonlenlɛ nu diedi bie wɔ amaamuo mɔɔ meli ɔ nzi la anu?—2 Kɔlentema 6:16, 17.\nAsoo ninyɛne mɔɔ melɛ la bie vi sunsum ɛtane nyɛleɛ nu?—Gyima ne 19:19.\nAsoo ngonyia bie wɔ ayile mɔɔ mekulo kɛ bɛfa bɛmaa me la anu?—Sɛlɛvolɛma 19:26.\nMEKƐ MƆƆ SUNSUM ƐTANE NWO EDWƐKƐ ƐBU ZO\n19. (a) Duzu a Abɔnsam ɛbɛlɛbɛla menli ɛmaa bɛlie bɛli wɔ ye tumi ne anwo a? (b) Edwɛkɛ boni mɔ a ɔnle kɛ nɔhalɛ Keleseɛnema ka bie a?\n19 Mekɛ mɔɔ Adɔleɛ maanle nu amra ɛmbu Seetan tumi ne bie la, menli mɔɔ wɔ ewiade ɛleka gyɛne la bu ye kɛ ɔlɛ tumi kpole kpalɛ. Wɔ ɛleka zɛhae mɔ, Abɔnsam ɛbɛlɛbɛla menli ɛmaa bɛlie bɛli kɛ ɔlɛ tumi kpole. Sunsum ɛtane ne mɔ anwo ɛzulolɛ ɛha menli dɔɔnwo. Edwɛkɛ dɔɔnwo wɔ ɛkɛ mɔɔ kile kɛ sunsum ɛtane ne mɔ lɛ tumi kpole a. Bɛta bɛka edwɛkɛ ɛhye mɔ bɛmaa ɔyɛ fɛ; na ɔsi menli nwo. Asoo ɔwɔ kɛ yɛboa yɛmaa edwɛkɛ zɛhae mɔ tɛlɛ ɔ? Kyɛkyɛ, ɔlua ninyɛne nwiɔ bie ati nɔhalɛ Nyamenle ne azonvolɛ ɛnyɛ zɔ.\n20. Adenle boni a awie bahola alua zo amaa Seetan adalɛ ngilehilelɛ ne adɛlɛ mɔɔ tɛ ɔ nye fuu a?\n20 Mɔɔ lumua la, saa awie ka ninyɛne mɔɔ sunsum ɛtane ne mɔ ɛhola ɛyɛ la kile awie mɔ a, ɛnee ɔlɛboa Seetan. Adenle boni azo? Nyamenle Edwɛkɛ ne kile kɛ Seetan kola yɛ nwanwane ninyɛne, noko eza ɔka kɛ ɔdua “adalɛ nwanwane ninyɛne mgbole” yɛɛ “adalɛ” adenle zo a ɔbɛlɛbɛla menli a. (2 Tɛsalonaekama 2:9, 10) Kɛmɔ Seetan le mɛlɛbɛla kpanyinli la ati, ɔze kɛzi ɔbahola yeabɛlɛbɛla menli mɔɔ kulo sunsum ɛtane nyɛleɛ yeamaa bɛalie ninyɛne mɔɔ ɛnle nɔhalɛ la bɛali. Menli zɛhae mɔ balie ali kɛ amgba bɛnwu debie anzɛɛ bɛde edwɛkɛ bie mɔ na bɛaha bɛ anwubielɛ ne kɛ ɔle nɔhalɛ. Mekɛ ɛlɛkɔ la, ɛnee menli gyɛne noko mɔɔ ɛlɛka ahile awie mɔ la ɛlɛwudu nu. Saa Keleseɛnenli boa maa edwɛkɛ zɛhae mɔ tɛlɛ a ɛnee ɔlɛyɛ Abɔnsam, “adalɛ kɔsɔɔti bɛ ze” ne ɛhulolɛdeɛ. Ɛnee ɔlɛboa yeamaa Seetan ngilehilelɛ adɛlɛ.—Dwɔn 8:44; 2 Temɔte 2:16.\n21. Duzu a ɔwɔ kɛ yɛka nwolɛ edwɛkɛ a?\n21 Mɔɔ to zo nwiɔ, saa Keleseɛnenli bie kile kɛ ɔdele sunsum ɛtane bie ane anzɛɛ ɔnwunle ninyɛne bie mɔɔ bɛyɛle la bɔbɔ a, ɔnle kɛ ɔka edwɛkɛ zɛhae mɔ ɔfa ɔdie ɔ gɔnwo mɔ diedima anye. Kɛmɔti ɛ? Bɛmaa yɛ anwosesebɛ kɛ: “Bɛmaa yɛnlea Gyisɛse angome ala, yemɔ yɛɛ ɔli yɛ nyunlu wɔ diedi nu na ɔmaa yɛ diedi di munli a.” (Hibuluma 12:2) Ɛhɛe, ɔwɔ kɛ yɛfa yɛ adwenle yɛsie Kelaese anwo zo, yɛgyakyi Seetan. Ɔwɔ kɛ yɛyɛ ye nzonlɛ kɛ mekɛ mɔɔ Gyisɛse wɔ azɛlɛ ye azo la yeanga sunsum ɛtane ne mɔ anwo edwɛkɛ kɛ ɔmaa ye ɛdoavolɛ ne mɔ anye alie, ɔwɔ nuhua kɛ anrɛɛ ɔbahola yeaha mɔɔ Seetan kola yɛ nee mɔɔ ɔngola ɔnyɛ la anwo edwɛkɛ dɔɔnwo. Emomu, ɔhwenle adwenle ɔziele Belemgbunlililɛ ne azo. Ɛhye ati, yɛkulo kɛ yɛdayɛ noko yɛbɔ “ninyɛne mgbole mɔɔ Nyamenle ɛyɛ la” nolo yɛfa yɛsukoa mɔɔ Gyisɛse nee ɛdoavolɛ ne mɔ yɛle la.—Gyima ne 2:11; Luku 8:1; Wulomuma 1:11, 12.\n22. Kɛ ɔkɛyɛ na yɛaboa yɛamaa ‘anyelielɛ ara anwuma ɛ’?\n22 Ɔle nɔhalɛ kɛ, Seetan dua agyiba ngakyile mɔɔ bie a le sunsum ɛtane nyɛleɛ la azo bɔ mɔdenle kɛ ɔsɛkye agɔnwolɛvalɛ mɔɔ yɛ nee Gyihova lɛ la. Noko, saa yɛkyi mɔɔ le ɛtane na yɛsɔ mɔɔ le kpalɛ la anu a, Abɔnsam ɛnrɛnyia adenle ɛnrɛzɛkye kpɔkɛ mɔɔ yɛbɔ kɛ yɛkpo sunsum ɛtane nyɛleɛ kɔsɔɔti la. (Bɛgenga Ɛfɛsɛsema 4:27.) Nea ‘anyelielɛ mɔɔ kɛra anwuma,’ kɛ yɛbahɔ zo ‘yɛagyinla Abɔnsam agyiba ne mɔ anloa’ kɔkpula mekɛ mɔɔ bɛbaye ye bɛavi ɛkɛ ne la a!—Luku 15:7; Ɛfɛsɛsema 6:11.\n^ ɛden. 16 Aluma mɔɔ bɛfa bɛfɛlɛ Seetan (Dwazotiavolɛ, Sokpavolɛ, Mɛlɛbɛla, Sɔneavolɛ, Adalɛ) la biala ɛngile kɛ ɔkola ɔnwu mɔɔ wɔ yɛ ahonle nu nee mɔɔ wɔ yɛ ti anu la. Noko akee, Gyihova “sɔ ahonle kɔsɔɔti nea” yɛɛ Gyisɛse a nwu “sonla biala ati anu nee ye ahonle nu a.”—Mrɛlɛbulɛ 17:3; Yekile 2:23.\n^ ɛden. 18 Saa ɛkpondɛ ɛhye anwo edwɛkɛ dɔɔnwo a nea “A Health Test for You?” mɔɔ wɔ December 15, 1994, The Watchtower, mukelɛ 19-22, yɛɛ “The Bible’s Viewpoint: Your Choice of Medical Treatment—Does It Matter?” mɔɔ wɔ January 8, 2001, Awake! anu la.\nNEA BOƐ WƆ SEETAN MƐLƐBƐLA NWO!\nSeetan, mɔɔ ze bɛlɛbɛla kpalɛ la ɛva ɛvolɛ apenle apenle ‘ɛzi menli mɔɔ ɛnlie ɛnli la adwenle ne anye.’ (2 Kɔlentema 4:4) Yeva yezie ɔ nye zo noko kɛ ɔsɛkye Nyamenle azonvolɛ adwenle. Duzu ati ɔ? Seetan ze kɛ kɛzi yɛdwenle la ka mɔɔ yɛyɛ la. Ɔze kɛ saa ɔkola ɔsɛkye yɛ adwenle a, ɔbahola yeamaa yɛayɛ ɛtane.—Gyemise 1:14, 15.\nKakye adenle mɔɔ Seetan luale zo bɛlɛbɛlale Yive la. Ɛzoanvolɛ Pɔɔlo hɛlɛle kɛ: “Mesulo kɛ, kɛmɔ ɛwɔlɛ ne vale adalɛ nrɛlɛbɛ bɛlɛbɛlale [Yive] la, zɔhane ala yɛɛ bɛbazɛkye bɛ adwenle a, amaa bɛahwe bɛ nwo bɛavi Kelaese . . . anwo.” (2 Kɔlentema 11:3) Seetan luale ɛwɔlɛ nwo zo bɛlɛbɛlale Yive manle ɔvale adenle ɛtane zo. Ɔbɔle mɔdenle kɛ ɔsɛkye anzɛɛ ɔkakyi Yive adwenle. Mɛlɛbɛla adenle ɛhye yɛle gyima. Kɛmɔ Yive diele ye la ati ye adwenle hakyile, na mɔɔ le ɛtane la yɛle kpalɛ wɔ ɔ nye zo. Mekɛ mɔɔ ye adwenle hakyile la yeanyɛ se kɛ ɔbayɛ ɛtane.—Mɔlebɛbo 3:1-6; Yekile 12:9.\nSeetan ɛtɛkakyile. Ye adenle dɛba ne ala a ɔdua zo ɔbɛlɛbɛla menli a: Sɛkye bɛ adwenle na bɛbayɛ ɛtane. Seetan ɛva ewiade maanyɛlɛ, ɛzonlenlɛ, gualilɛ, yɛɛ anyelielɛ ninyɛne ɛzie ɛkɛ ne kɛ ɔdua zo yeamaa ye adalɛ ngilehilelɛ ne adɛlɛ. (Dwɔn 14:30) Yehola yezɛkye alesama dɔɔnwo adwenle, yehakyi bɛ subane nee bɛ nzuzulɛ. Ɛnɛ bɛdie nyɛleɛ mɔɔ ɛnee dɛba ne bɛbu ye kɛ ɔnle kpalɛ, mɔɔ bie a le mrenya mɔɔ fa mrenya, menli mɔɔ bɛtɛgyale noko bɛde, ngakula mɔɔ bɛngɔ agyalɛ na bɛawo bɛ la bɛto nu, bɔbɔ ɔyɛ bɛ kɛnlɛma. Kɛzi Seetan ɛhola ɛbɛlɛbɛla alesama ɛ? Baebolo ne ka kɛ: “Abɔnsam di ɛtane ewiade ye azo belemgbunli.”—1 Dwɔn 5:19.\nSeetan mɛlɛbɛla ndenle ne mɔ kola kye Keleseɛnema. (1 Kɔlentema 10:12) Kɛmɔ Seetan ze kɛ ye mekɛ mɔɔ ɛha la le ekyi la ati, yeva “ɛya kpole” na ɔ nye ɛbolo kɛ ɔbɛlɛbɛla menli, titile Nyamenle menli. (Yekile 12:12) Saa yɛannea yɛ nwo boɛ a, Seetan mɛlɛbɛla ngilehilelɛ ne, yɛɛ menli dɔɔnwo ne mɔɔ “bɛlɛbɛla awie mɔ” mɔɔ ɔfa bɛ ɔdi gyima la bahola azɛkye yɛ adwenle na yɛayɛ ɛtane.—Taetɛse 1:10.\nKɛ neazo la, suzu adwenle mɔɔ ewiade ne lɛ wɔ agyalɛ nwo la anwo. Baebolo ne kilehile kɛ agyalɛ le nwuanzanwuanza na ɔnle kɛ bɛtete nuhua ɛlɛ. (Mateyu 19:5, 6, 9) Noko ewiade ɛhye anu sini nee tɛlevihyɛne zo gyimalilɛ da agyalɛ ali kɛ mekɛ ezinra nu ngyekyeleɛ mɔɔ bɛkola bɛtule ye mekɛ biala a. Kɛmɔ yɛle Keleseɛnema la ati, ɔwɔ kɛ yɛnea boɛ na Seetan ngilehilelɛ zɛhae anzɛkye yɛ adwenle. Saa yɛangoati ngilehilelɛ ɛhye a, ɔbahola yeazɛkye yɛ adwenle na yeamaa yɛabu yɛ nye yɛagua ɛwɔkɛ mɔɔ yɛbɔ yɛ bokavolɛ la azo. Saa yɛyia ngyegyelɛ wɔ agyalɛ nu a, bie a yɛbabɔ mɔdenle kɛ yɛkpondɛ awie mɔɔ ɔnle yɛ bokavolɛ na ɔte yɛ edwɛkɛ bo mɔɔ ɔbaboa yɛ la. Ɔnrɛhyɛ biala ɛnee yɛnyia adwenle kɛ—bie a awie mɔɔ yɛ nee ye yɛ gyima anzɛɛ yɛ gɔnwo diedinli bie—te yɛ edwɛkɛ bo na ɔkulo yɛ. Saa yɛnyia ahenle anwo ɛhulolɛ a ɔbamaa yɛabɔ ɛbɛlatane.\nNeazo bieko ɛne, atianwolilɛ subane ɛbu zo wɔ Seetan ewiade ye anu. Menli dɔɔnwo ɛyɛ “mgbaha na bɛ ti anu [ɛyɛ] bɛ fɛ” anzɛɛ bɛmemaa bɛ nwo zo. (2 Temɔte 3:4) Saa yɛmaa subane zɛhae sɛkye yɛ adwenle a, ɔbaha kɛzi yɛbu mɛlɛbɛnwoaze nee tieyɛ la. Saa adiema nrenya nyia subane ɛhye bie a ɔbakpo mgbanyima folɛdulɛ. (Hibuluma 12:5) Ɔbahola yeamaa adiema raalɛ bie adendɛ atia tileyɛlɛ nwo ngyehyɛleɛ mɔɔ Nyamenle ɛyɛ la.—1 Kɔlentema 11:3.\nƆwɔ kɛ yɛda Gyihova ase kɛ yebɔ yɛ kɔkɔ wɔ Seetan ndenle ne mɔ anwo la. (2 Kɔlentema 2:11) Bɛmaa yɛbɔ kpɔkɛ kɛ yɛnrɛmaa Seetan adalɛ ngilehilelɛ ne ɛnrɛzɛkye yɛ adwenle ɛlɛ. Saa yɛbadɛnla Nyamenle ɛhulolɛ ne anu a, ɔwɔ kɛ yɛkɔ zo yɛdwenle “ninyɛne mɔɔ wɔ anwuma lɔ la anwo.”—Kɔlɔsaema 3:2.\nTILE 1 Duzu A Nyamenle Mɔɔ Yɛkulo Ye Kile A?\nTILE 2 Kɛ Ɔkɛyɛ Na Wɔanyia Adwenle Kpalɛ Ɛ?\nTILE 3 Kulo Bɛdabɛ Mɔɔ Nyamenle Kulo Bɛ La\nTILE 4 Duzu Ati A Ɔwɔ Kɛ Yɛbu Menli Mɔɔ Lɛ Tumi La Ɛ?\nTILE 5 Twe Ɛ Nwo Fi Ewiade Ne Anwo\nTILE 6 Kpa Anyelielɛ Ninyɛne Mɔɔ Anwo Te La\nTILE 7 Asoo Ɛbu Ngoane Kɛmɔ Nyamenle Bu Ye La?\nTILE 8 Nyamenle Kulo Menli Mɔɔ Anwo Te La\nTILE 9 ‘Bɛnriandi Nla Nwo Ɛbɛlatane’\nTILE 10 Agyalɛ—Ahyɛlɛdeɛ Mɔɔ Vi Ɛlɔlɛ Nyamenle Ɛkɛ\nTILE 11 “Bɛbu Agyalɛ Bie Kpalɛ Kpalɛ”\nTILE 12 “Bɛdendɛ Kɛnlɛma Mɔɔ Maa Sonla Nyia Ngɔzo”\nTILE 13 Ɛvoyialilɛ Mɔɔ Nyamenle Kyi La\nTILE 15 Maa Ɛ Nye Ɛlie Wɔ Ɛvɛlɛ Nwo\nTILE 16 Bɛmmamaa Abɔnsam Nee Ye Agyiba Ne Mɔ Adenle\nTILE 17 ‘Bɛnyi Wɔ Bɛ Diedi Nwuanzanwuanza Ne Anu’\nMOKANWO Kɛzi Yɛyɛ Awie Mɔɔ Bɛdu Ye La\nMOKANWO Mekɛ Boni A Raalɛ Keda Ɔ Ti Zo A—Kɛmɔti A Ɔhyia Ɛ?\nMOKANWO Fɛlɛnra Ahyebizalɛ, Ɛradolɛ, Yɛɛ Maanlezonlenlɛ\nMOKANWO Mogya Nu Ninyɛne Ngyikyi Ngyikyi Nee Ndenle Mɔɔ Bɛdua Zo Bɛyɛ Apelehyɛne\nMOKANWO Di Bɛnwobɔlɛ Zo Konim\nMOKANWO Kɛzi Baebolo Ne Bu Ewolebɔlɛ Nee Agyalɛ Nu Ɛtetelɛ La\nMOKANWO Kɛzi Bɛsiezie Gyima Nu Edwɛkɛ La\nEdwɛkɛ ne Mbuluku mɔɔ ɛtwe la anwo edwɛkɛ “Bɛzie Bɛ Nwo Wɔ Nyamenle Ɛhulolɛ Ne Anu”


Asoo ‘Ɛte Ɔ Bo’?—Luku 24:45 | Debiezukoalɛ\n“Ɔbukele bɛ adwenle ɔmanle bɛdele Nyamenle Edwɛkɛ ne abo.”—LUKU 24:45.\nnrenya ne mɔɔ guale ma ne na ɔhɔlale la?\nkakula ɛkobɔfo ne?\n1, 2. Kɛzi Gyisɛse manle ye ɛdoavolɛ ne mɔ anwosesebɛ wɔ ye ewudwazo ne anzi ɛ?\nƐNEE Gyisɛse ɛdoavolɛma ne anu nwiɔ ɛlɛkɔ namule bie mɔɔ ɛvi Gyɛlusalɛm mɔɔ kɔ ɛkɛ la ɔbayɛ mayɛlɛ nsuu la azo. Ɛnee bɛlɛdi nyane ɔboalekɛ Gyisɛse ɛwu na bɛnze kɛ bɛdwazo ye. Arɛlevilɛ nu ala, Gyisɛse vindele bɛ nwo ɛkɛ na ɔ nee bɛ luale nwo hɔle. Akee “Gyisɛse bɔle ɔ bo vile Mosisi mbuluku ne mɔ nee mɔɔ Nyamenle kpɔmanvolɛma ɛha na bɛhɛlɛ wɔ Nyamenle Edwɛkɛ ne anu wɔ ɔ nwo la azo na ɔhilehilele nu ɔhilele bɛ.” (Luku 24:13-15, 27) Bɛ rɛle kyekyele na ɔyɛle kɛ asɛɛ bɛwuda senle wɔ bɛ ahonle nu la, ɔluakɛ ‘ɔhilehilele’ Ngɛlɛlera ne anu ɔhilele bɛ.—Luku 24:32.\n2 Ye nɔsolɛ nu, ɛdoavolɛ nwiɔ ɛhye ziale hɔle Gyɛlusalɛm. Mɔɔ bɛnwunle ɛzoanvolɛ ne mɔ la, bɛhanle mɔɔ ɛzi la bɛhilele bɛ. Mɔɔ bɛ nloa wɔ zo bɛlɛtendɛ la, Gyisɛse yele ɔ nwo hilele bɛ muala. Ɛzoanvolɛ ne mɔ ahonle dule na bɛzule kpolera kɛ tɛ Gyisɛse ɔ. Baebolo ne maa yɛnwu kɛzi ɔmanle bɛ anwosesebɛ la, ɔse: “Ɔbukele bɛ adwenle ɔmanle bɛdele Nyamenle Edwɛkɛ ne abo.”—Luku 24:45.\n3. Duzu ati a yɛ sa nu bahola ado wɔ Gyihova ɛzonlenlɛ nu a, na kɛ ɔkɛyɛ na yɛ nye alie ɛ?\n3 Ɔdwu mekɛ ne bie a yɛ rɛle bahola abɔ kɛ zɔhane ɛdoavolɛ ne mɔ la. Yɛlɛsonle Gyihova noko saa menli ɛndie edwɛkɛ ne a ɔbahola yeamaa yɛ sa nu ado. (1 Kɔlentema 15:58) Anzɛɛ bie a yɛbade nganeɛ kɛ yɛ Baebolo sukoavoma ɛnnyia anyuhɔlɛ. Bie mɔ bɔbɔ bahola akpo Gyihova. Kɛ ɔkɛyɛ na yɛ nye alie wɔ yɛ ɛzonlenlɛ gyima ne anu ɛ? Debie mɔɔ ɔbaboa yɛ la a le kɛ yɛbade Gyisɛse mrɛlɛ ne mɔ abo kpalɛ. Akee yɛbazuzu nuhua nsa nee mɔɔ yɛsukoa yɛfi nuhua la anwo.\nNRENYA NE MƆƆ GUALE MA NE NA ƆHƆLALE LA\n4. Duzu a Gyisɛse ɛrɛlɛ ne mɔɔ fane nrenya ne mɔɔ guale ma ne na ɔhɔlale anwo la kile a?\n4 Bɛgenga Maake 4:26-29. Duzu a Gyisɛse ɛrɛlɛ ne mɔɔ fane nrenya ne mɔɔ guale ma ne na ɔhɔlale anwo la kile a? Nrenya ne mɔɔ guale ma ne la gyi ɛkɛ maa Belemgbunlililɛ nolobɔlɛma yɛɛ ma ne gyi ɛkɛ maa edwɛkɛ ne mɔɔ yɛka yɛkile ahonlekpalɛma la. Nrenya ne mɔɔ guale ma ne la yɛle debie mɔɔ awie biala yɛ bie la, ‘aledwolɛ nu ɛnee yela, aleɛ kye a ɛnee yedwazo.’ Ɔdie mekɛ na ma anyi, ɔvi kenle mɔɔ bɛkɛlua la ɔkɔkpula ɛbuhenle ne. Wɔ mekɛ ɛhye anu ‘ma ne mɔɔ yegua la fifi na ɔnyi.’ Ɔnze ‘kɛzi bɛyɛ bɛnyi la,’ ɔkɔ zo ngyikyingyikyi. Zɔhane ala a ɔdie mekɛ na awie anyi sunsum nu anzɛɛ yeayɛ Gyihova agɔnwo a. Saa ɔnyia anyuhɔlɛ na ɔsi kpɔkɛ kɛ ɔsonle Nyamenle a ‘ɔso ma,’ ɔyila ɔ nwo zo ɔmaa Gyihova na ɔmaa bɛsɔne ye.\nGyihova maa nɔhalɛ ne nyi wɔ menli mɔɔ “ɔwɔ kɛ” bɛnyia ngoane la ahonle nu\n5. Duzu ati a Gyisɛse bule nrenya ne mɔɔ guale ma ne na ɔhɔlale la anwo ɛrɛlɛ ne ɛ?\n5 Duzu ati a Gyisɛse bule ɛrɛlɛ ɛhye ɛ? Ɛnee Gyisɛse kulo kɛ yɛte ɔ bo kɛ Gyihova a maa nɔhalɛ ne nyi wɔ menli mɔɔ “ɔwɔ kɛ Nyamenle maa bɛ ngoane” la ahonle nu a. (Gyima ne 13:48; 1 Kɔlentema 3:7) Yɛdua ma ne na yɛgugua zolɛ nzule, noko yɛngola yɛmmaa ɔnnyi. Kɛmɔ yɛnwunle ye wɔ ɛrɛlɛ ne anu la, yɛnze kɛzi ɔnyi la. Saa Belemgbunlililɛ ma ne ɛlɛnyi wɔ awie ahonle nu a yɛnnwu ye. Noko, saa mekɛ gua nu a, ɔso ma, ɛdoavolɛ fofolɛ ne nee yɛ kɔ daselɛlilɛ.—Dwɔn 4:36-38.\n6. Duzu a ɔwɔ kɛ yɛnwu ye wɔ Baebolo sukoavo bie anyuhɔlɛ nwo a?\n6 Duzu a yɛsukoa ye wɔ ɛrɛlɛ ɛhye anu a? Mɔɔ lumua, ɔwɔ kɛ yɛdie yɛto nu kɛ yɛnrɛhola yɛnrɛyɛ kɛzi ɔwɔ kɛ Baebolo sukoavo bie nyia anyuhɔlɛ la anwo ɛhwee. Yɛbahola yeabɔ mɔdenle yɛaboa ye, noko yɛnrɛhola yɛnrɛtinlitinli ɔ nwo zo kɛ ɔzɔne. Emomu, yɛdie yɛto nu kɛ ɔdaye a ɔkola ɔsi kpɔkɛ kɛ ɔbayila ɔ nwo zo yeamaa Nyamenle a. Saa yɛkulo Gyihova amgba na yɛyila yɛ nwo zo yɛmaa ye a, yɛɛ ɔdie ɔto nu a.—Edwɛndolɛ 51:12; 54:6; 110:3.\n7, 8. (a) Ɛzukoalɛdeɛ boni bieko a wɔ Gyisɛse ɛrɛlɛ ne mɔɔ fane nrenya ne mɔɔ guale ma ne na ɔhɔlale anwo la anu a? Maa neazo. (b) Duzu a ɛhye maa yɛnwu ye wɔ Gyihova nee Gyisɛse anwo a?\n7 Mɔɔ tɔ zo nwiɔ, saa yɛte ɛrɛlɛ ɛhye abo na yɛ edwɛkɛhanlɛ ne anzo ma ɛkɛ ne ala a, yɛ sa nu ɛnrɛdo. Ɔhyia kɛ yɛnyia abotane. (Gyemise 5:7, 8) Saa yɛyɛ yɛ afoa nu ɛdeɛ yɛboa sukoavo ne na nɔhalɛ ne annyi wɔ ye ahonle nu a, ɔngile kɛ yɛnle kilehilevolɛma kpalɛ. Awie mɔɔ bɛlɛ ɔ nwo aze na ɔlɛ ɛhulolɛ kɛ ɔbayɛ nzenzaleɛ la, yɛɛ Gyihova maa nɔhalɛ ne nyi wɔ ye ahonle nu a. (Mateyu 13:23) Yemɔti, tɛ menli dodo mɔɔ yɛbaboa bɛ yɛamaa bɛazɔne la a kile kɛ yɛbɔ mɔdenle wɔ daselɛlilɛ nu a. Gyihova ɛngyinla menli dodo mɔɔ tie yɛ la azo na yeabu yɛ kɛ yɛbɔ mɔdenle wɔ daselɛlilɛ nu. Emomu, ɔ nye die yɛ mɔdenlebɔlɛ nwo.—Bɛgenga Luku 10:17-20; 1 Kɔlentema 3:8.\nGyihova ɛngyinla menli dodo mɔɔ tie yɛ la azo na yeabu yɛ kɛ yɛbɔ mɔdenle wɔ daselɛlilɛ nu\n8 Mɔɔ tɔ zo nsa, yɛnrɛhola yɛnrɛnwu nzenzaleɛ mɔɔ ɛlɛkɔ zo wɔ awie ahonle nu la. Kɛ neazo la, ɛnee agyalɛma bie mɔɔ bɛ nee edwɛkpatɛlɛvolɛ bie sukoa la kulo kɛ bɛkɔ daselɛlilɛ. Ɔmanle bɛnwunle kɛ ɔwɔ kɛ bɛgyakyi sigalɛte ɛnlonlɛ. Ɔyɛle ye azibɛnwo kɛ bɛhanle kɛ bɛgyakyi ye dɛbadɛba la. Bɛnwunle kɛ saa bɔbɔ bɛno bɛfea a, Gyihova banwu ye yɛɛ ɔkyi nabalaba. Yemɔti, bɛzile kpɔkɛ kɛ bɛbanlo sigalɛte ne wɔ edwɛkpatɛlɛvolɛ ne anyunlu anzɛɛ bɛnrɛnlo ye fee. Ɛnee edwɛkpatɛlɛvolɛ ne ɛnze nzenzaleɛ ne mɔɔ agyalɛma ne ɛyɛ la anwo ɛhwee, noko Gyihova anwo ɛlɔlɛ manle bɛzile kpɔkɛ kpalɛ.\n9. Duzu a Gyisɛse avonle ne anwo ɛrɛlɛ ne kile a?\n9 Bɛgenga Mateyu 13:47-50. Duzu a Gyisɛse ɛrɛlɛ ne mɔɔ fane avonle ne anwo la kile a? Gyisɛse hanle kɛ Belemgbunlililɛ ne anwo edwɛkɛ ne le kɛ avonle bie mɔɔ bɛdo ye nyevile nu la. Kɛmɔ bɛto avonle a ɔkye “fɛlɛ ngakyile dɔɔnwo” la, zɔhane ala a menli dɔɔnwo anye die yɛ edwɛkɛhanlɛ gyima ne anwo a. (Ayezaya 60:5) Menli dɔɔnwo mɔɔ bɛba yɛ nyianu ne mɔ nee yɛ Ngakyelɛlilɛ ne abo la di ɛhye anwo daselɛ. Bɛ nuhua bie mɔ le kɛ fɛlɛ “kpalɛ ne,” yemɔti bɛbaboka Keleseɛne asafo ne anwo. Bie mɔ noko le kɛ fɛlɛ mɔɔ “anwo ɛngyia” la, yemɔti Gyihova ɛnlie bɛ ɛndo nu.\nƐkenga Mateyu 13:47-50 ne ɛwie a, suzu kɛzi ɔfane yɛ nwo ɛnɛ la anwo\nMenli mɔɔ kulo nɔhalɛ ne la bagyinla Gyihova afoa (Nea ɛdendɛkpunli 9-12)\n10. Duzu ati a Gyisɛse bule avonle ne anwo ɛrɛlɛ ne ɛ?\n10 Duzu ati a Gyisɛse bule ɛrɛlɛ ɛhye ɛ? Fɛlɛ ne mɔɔ bɛkpale nu wɔ ɛrɛlɛ ne anu la ɛngile ndɛnebualɛ mɔɔ li awieleɛ wɔ anwongyelelɛ kpole ne anu la. Emomu, ɔkile debie mɔɔ ɛlɛkɔ zo wɔ awieleɛ mekɛ ye anu la. Gyisɛse manle ɔlale ali kɛ tɛ awie biala mɔɔ ɔ nye die Belemgbunlililɛ edwɛkɛ ne anwo la a bahulo kɛ ɔbazonle Gyihova a. Menli mɔɔ yɛ nee bɛ sukoa Baebolo ne anzɛɛ bɛba debiezukoalɛ la anu dɔɔnwo ɛnrɛhulo kɛ bɛbayila bɛ nwo zo bɛamaa Gyihova. (1 Arelemgbunli 18:21) Bie mɔ bɔbɔ ɛgyakyi debiezukoalɛ ɛralɛ. Ngakula bie mɔ wɔ ɛkɛ mɔɔ awovolɛ mɔɔ bɛle Keleseɛnema la a tetele bɛ a noko bɛngulo kɛ bɛsonle Gyihova. Gyisɛse hanle ye fane dɔɔnwo kɛ ɛhye le bɛtianwo kpɔkɛzilɛ. Saa yɛsi kpɔkɛ kpalɛ a, Gyihova babu yɛ kɛ yɛle “anwonyia.”—Hagae 2:7.\n11, 12. (a) Kɛ ɔkɛyɛ na yɛanyia avonle ne anwo ɛrɛlɛ ne azo nvasoɛ ɛ? (b) Duzu a ɛhye maa yɛnwu ye wɔ Gyihova nee Gyisɛse anwo a?\n11 Kɛ ɔkɛyɛ na yɛanyia avonle ne anwo ɛrɛlɛ ne azo nvasoɛ ɛ? Saa yɛte ɛrɛlɛ ɛhye abo kpalɛ a yɛ sa nu ɛnrɛdo wɔ mekɛ mɔɔ yɛ ra anzɛɛ yɛ Baebolo sukoavo bie ɛngulo kɛ ɔkɛzonle Gyihova la. Bie a ɛnee yɛbɔ mɔdenle kpalɛ yɛtete ye. Saa awie kponle Baebolo ɛzukoalɛ zo anzɛɛ bɛtete ye wɔ nɔhalɛ ne anu a, ɛnee ɔngile kɛ adenle biala azo ɔbayɛ adiema. Saa yeanlie Gyihova tumi ne yeando nu a, ɔnrɛhola ɔnrɛboka Nyamenle azonvolɛ ne mɔ anwo.\n12 Asoo ɛhye kile kɛ bɛdabɛ mɔɔ bɛvi nɔhalɛ ne anu la ɛnrɛhola ɛnrɛra asafo ne anu bieko ɔ? Anzɛɛ anyelazo biala ɛnle ɛkɛ ɛmmaa awie mɔɔ ɔtɛyilale ɔ nwo zo ɔtɛmanle Gyihova la ɔ? Kyɛkyɛ, menli kɔsɔɔti lɛ adenle kɛ bɛ nee Gyihova banyia agɔnwolɛvalɛ kolaa na anwongyelelɛ kpole ne abɔ ɔ bo. Gyihova se: “Bɛzia bɛrɛla me ɛkɛ ne, na medame noko menwɔra bɛ nwo ɛkɛ.” (Malakae 3:7) Bɛzi ɛhye azo wɔ kakula ɛkobɔfo ne anwo ɛrɛlɛ ne mɔɔ Gyisɛse bule la anu.—Bɛgenga Luke 15:11-32.\nKAKULA ƐKOBƆFO NE\n13. Duzu a kakula ɛkobɔfo ne anwo ɛrɛlɛ ne kile a?\n13 Duzu a Gyisɛse ɛrɛlɛ ne mɔɔ fane kakula ɛkobɔfo ne anwo la kile a? Selɛ ne mɔɔ se anwunvɔne mɔɔ wɔ ɛrɛlɛ ne anu la gyi ɛkɛ maa Gyihova, yɛ anwuma Selɛ ne. Kakula ne mɔɔ bɔle ɛbɛlatane ne na ɔzɛkyele ye agyadeɛ ne la gyi ɛkɛ maa menli mɔɔ fi Keleseɛne asafo ne anu la. Bɛkɔ Seetan ewiade ne mɔɔ le kɛ “maanle” bie mɔɔ ɛde ɔ nwo ɛvi Gyihova anwo la anu. (Ɛfɛsɛsema 4:18; Kɔlɔsaema 1:21) Mekɛ gua nu a, bɛ nuhua bie mɔ nwu kɛ bɛvo kpole na bɛsia bɛba Gyihova ɛkɛ. Ɛhye ɛyɛlɛ ɛnla aze, noko kɛmɔ bɛbɛlɛ bɛ nwo aze na bɛnlu bɛ nwo nɔhalɛ nu la ati, Gyihova fa kyɛ bɛ na ɔdie bɛ kɛnlɛma.—Ayezaya 44:22; 1 Pita 2:25.\nGyihova kulo kɛ menli mɔɔ ɛvi asafo ne anu la sia ba\n14. Duzu ati a Gyisɛse bule kakula ɛkobɔfo ne anwo ɛrɛlɛ ne ɛ?\n14 Duzu ati a Gyisɛse bule ɛrɛlɛ ɛhye ɛ? Gyisɛse hilele kɛ Gyihova kulo kɛ menli mɔɔ ɛvi Ɔ nwo la sia ba. Ɛnee selɛ ne mɔɔ wɔ ɛrɛlɛ ne anu la lɛ anyelazo kɛ ɔ ra ne bazia ara. Mɔɔ ɔnwunle ɔ ra ne wɔ “moa moa lɔ” kɛ ɔlɛba la, ɔnriandile ɔhɔyiale ye. Ɛnee selɛ ne kulo kɛ ɔ ra ne nwu ye kɛ ɔyɛ ye fɛ kɛ yezia yera la. Ɔwɔ kɛ ɛrɛlɛ ɛhye maa menli mɔɔ bɛvi nɔhalɛ ne anu la anwosesebɛ na bɛsia bɛba Gyihova ɛkɛ ndɛndɛ. Bie a bɛ nee ye avinli ɛzɛkye, nyiane ɛdɔ bɛ nye zo, yɛɛ ɔyɛ se kɛ bɛbara, noko kyesɛ bɛbɔ nwolɛ mɔdenle! Saa bɛsia bɛba a, Gyihova, Gyisɛse, yɛɛ anwumabɔvolɛ ne mɔ bali fɛlɛko.—Luku 15:7.\n15, 16. (a) Ɛzukoalɛdeɛ boni a wɔ Gyisɛse ɛrɛlɛ ne mɔɔ fane kakula ɛkobɔfo ne anwo la anu a? Maa neazo. (b) Duzu a ɛhye maa yɛnwu ye wɔ Gyihova nee Gyisɛse anwo a?\n15 Kɛ ɔkɛyɛ na yɛanyia kakula ɛkobɔfo ne anwo ɛrɛlɛ ne azo nvasoɛ ɛ? Ɔwɔ kɛ yɛsukoa Gyihova na yɛda ɛlɔlɛ ali. Saa awie sia ba asafo ne anu a, ɔnle kɛ yɛyɛ yɛ nwo tenlenema “somasoma” mɔɔ yɛnlie ye kɛnlɛma a. Ɛhye kola sɛkye agɔnwolɛvalɛ mɔɔ yɛ nee Gyihova lɛ la. (Nolobɔvo ne 7:16) Ɛzukoalɛdeɛ bieko a le kɛ ɔwɔ kɛ yɛbu awie mɔɔ ɛvi asafo ne anu la kɛ ‘boane mɔɔ ɛminli’ mɔɔ ɔkola ɔsia ɔba sua nu la. (Edwɛndolɛ 119:176) Saa yɛnwu awie mɔɔ ɛvi asafo ne anu la a, duzu a yɛbahola yɛayɛ yɛaboa ye na yeara a? Asoo yɛbabɔ mgbanyima ne mɔ amaneɛ ndɛndɛ amaa bɛaboa ye ɔ? Saa yɛte Gyisɛse ɛrɛlɛ ne abo na yɛfa yɛyɛ gyima a yɛbayɛ ye zɔ.\n“Gyihova ahyehyɛdeɛ ne mɔɔ mewɔ nu la sonle bolɛ tɛla debie biala!”\n16 Menli mɔɔ sia ba la anye die Gyihova anwunvɔnezelɛ, ye ɛlɔlɛ, nee moalɛ mɔɔ asafo ne fa maa bɛ la anwo kpalɛ. Adiema bie mɔɔ bɛdule ye ɛvolɛ 25 la ka kɛ: “Kɛmɔ Gyihova ɛva me ‘ɛtane ne mɔ amuala’ ɛhyɛ me la ati, ɔvi mekɛ mɔɔ bɛliele me la dahuu me nye die kpole. (Gyima ne 3:19) Mediema boa me na bɛda ɛlɔlɛ ali bɛkile me! Kɛkala menyia sunsum nu abusua kɛnlɛma.” Adiema bɛlɛra ko mɔɔ bɛdule ye la ye ɛvolɛ nnu anzi yɛɛ bɛliele ye la ka kɛ: “Ɛlɔlɛ mɔɔ Gyisɛse hanle nwolɛ edwɛkɛ mɔɔ mediema lale ye ali hilele me la yɛ azibɛnwo, menrɛhola menrɛha kɛzi mete nganeɛ wɔ nwo la anwo edwɛkɛ. Gyihova ahyehyɛdeɛ ne mɔɔ mewɔ nu la sonle bolɛ tɛla debie biala!”\n17, 18. (a) Ɛzukoalɛdeɛ boni a wɔ mrɛlɛ nsa ɛhye mɔ anu a? (b) Duzu a yɛbɔ kpɔkɛ kɛ yɛbayɛ a?\n17 Duzu a yɛzukoa ye wɔ mrɛlɛ nsa ɛhye mɔ anu a? Mɔɔ lumua, ɔwɔ kɛ yɛte ɔ bo kɛ yɛnlɛ tumi wɔ kɛzi ɔwɔ kɛ Baebolo sukoavo bie nyia anyuhɔlɛ wɔ nɔhalɛ ne anu la anwo. Gyihova a lɛ zolɛ tumi a. Mɔɔ tɔ zo nwiɔ, ɔnle kɛ yɛ nye da kɛ menli mɔɔ ba debiezukoalɛ nee bɛdabɛ mɔɔ yɛ nee bɛ sukoa la amuala bazonle Gyihova. Mɔɔ li awieleɛ, bie mɔ bavi asafo ne anu ɛdeɛ, noko ɔwɔ kɛ yɛnyia diedi kɛ bɛbazia bɛara. Saa bɛsia bɛba a, bɛmaa yɛzukoa Gyihova ɛlɔlɛ ne na yɛlie bɛ kɛnlɛma.\n18 Bɛmaa yɛhɔ zo yɛkpondɛ adwenlenubukelɛ, ndelebɛbo, nee nrɛlɛbɛ. Saa ɛlɛkenga Gyisɛse mrɛlɛ ne mɔ a, biza ɛ nwo kɛ: ‘Duzu a ɛrɛlɛ ɛhye kile a? Kɛmɔti a bɛhɛlɛle ye wɔ Baebolo ne anu ɛ? Kɛ ɔkɛyɛ na meava ɛzukoalɛdeɛ mɔɔ wɔ nu la meali gyima ɛ? Duzu a ɔmaa menwu ye wɔ Gyihova nee Gyisɛse anwo a?’ Saa yɛyɛ ye zɔ a, yɛbade Gyisɛse edwɛkɛ ne abo.\nSaa ɛbade Gyisɛse mrɛlɛ ne mɔ abo a, ɔwɔ kɛ ɛbɔ mɔdenle ɛkpondɛ mɔɔ biala kile, ɛdwenledwenle ɛzukoalɛdeɛ mɔɔ wɔ nu la anwo, na ɛkpondɛ kɛzi ɛbava wɔali gyima la


Dwosefi Nee Ɔ Mediema Ne Mɔ | Baebolo Nu Edwɛkɛ\nNEA kɛzi kakula ne anwo ɛyɛ alɔbɔlɛ bie ɛ. Dwosefi ɛne. Kɛkala a ɔ mediema mrenya ne mɔ ɛdɔne ye ɛmaa mrenya ɛhye mɔ mɔɔ agyakɛ wɔ zo ɛlɛkɔ Yigyibiti la. Dwosefi kayɛ akɛlɛ wɔ ɛkɛ. Duzu ati a ɔ mediema mrenya ne mɔ ɛyɛ debie ɛtane ɛhye a? Ɔluakɛ bɛngulo Dwosefi edwɛkɛ la ati ɔ.\nƐnee bɛ ze Gyekɔbo kulo Dwosefi edwɛkɛ kpalɛ. Ɔhulole ye edwɛkɛ ɔdɛlale bɛdabɛ mɔɔ ɛha la ɔlua tɛladeɛ tendenle kɛnlɛma bie mɔɔ ɔkpomgbale ɔmanle ye la azo. Na mɔɔ ɔ mediema mrenya mgbanyinli 10 ne nwunle kɛ Gyekɔbo kulo Dwosefi edwɛkɛ tɛla bɛ la, bɛangulo Dwosefi edwɛkɛ na bɛkpɔle ye. Noko debie bieko wɔ ɛkɛ mɔɔ ɔti bɛkpɔle ye a.\nDwosefi hanle ɛlalɛ nwiɔ. Wɔ Dwosefi ɛlalɛ ne amu nwiɔ anu, ɔ mediema ne mɔ bɔle bɛ ti aze manle ye. Mekɛ mɔɔ Dwosefi hanle ɛlalɛ ɛhye mɔ hilele ɔ mediema ne mɔ la, bɛ ɛkpɔlɛ ne akee yɛle kpole kpalɛ.\nKenle ko, mekɛ mɔɔ Dwosefi amediema mrenya mgbanyinli ne mɔ vale bɛ ze mboane ne mɔ hɔle adidi la, Gyekɔbo zoanle Dwosefi kɛ ɔhɔnlea saa ɔ mediema ne mɔ anwo le kpalɛ a. Mɔɔ Dwosefi amediema ne mɔ nwunle kɛ ɔlɛba la, bie mɔ hanle kɛ: ‘Bɛrɛla bɛmaa yɛhu ye!’ Noko Wulubɛn, zele kɛ: ‘Kyɛkyɛ, bɛmmaku ye!’ Emomu bɛhyele Dwosefi na bɛvuandinle ye bɛdole kuma bie mɔɔ nzule ɛnle nuhua la anu. Akee bɛdɛnlanle aze kɛ bɛdwenledwenle mɔɔ bɛbayɛ ye la anwo.\nMekɛ ɛhye anu bɛnwunle kɛ Yehyemeeyɛlema bie ɛlɛba. Dwuda zele ɔ ze amra ne mɔ kɛ: ‘Bɛmaa yɛdɔne ye yɛmaa Yehyemeeyɛlema ne mɔ.’ Na zɔhane ala a bɛyɛle a. Bɛdɔnenle Dwosefi dwɛtɛ fufule 20. Nea angomedi nee atisesebɛ mɔɔ ɛhye kile a!\nDuzu a ɔ mediema ne mɔ baha ahile bɛ ze a? Bɛhunle abɔnkye ko na bɛvale Dwosefi tɛladeɛ kɛnlɛma ne bɛfofɔle abɔnkye ne mogya ne. Akee bɛvale tɛladeɛ ne bɛhɔle sua nu bɛvale bɛmanle bɛ ze Gyekɔbo na bɛzele kɛ: ‘Debie mɔɔ yɛnwu ye la ɛne. Nea saa Dwosefi tɛladeɛ ne a.’\nGyekɔbo nwunle kɛ yemɔ ɔ. Ɔdeanle nuhua kɛ: ‘Nane anwo ɛzulolɛ bie ɛhu Dwosefi.’ Na zɔhane ala a ɛnee Dwosefi amediema ne mɔ kpondɛ kɛ bɛ ze dwenle a. Gyekɔbo lile nyane kpole kpalɛ. Ɔzunle mekɛ dɔɔnwo. Noko ɛnee Dwosefi ɛtɛwule. Maa yɛnlea mɔɔ dole ye wɔ ɛleka mɔɔ bɛvale ye bɛhɔle la.


Edwɛne 81 | Yintanɛte Zo Baebolo | Ewiade Fofolɛ Ngilebɛbo\nBɛdule bɛ folɛ kɛ bɛyɛ tieyɛ\nBɛmmasonle adalɛ nyamenle ne mɔ (9)\n‘Saa bɛbadie me a’ (13)\nKɔmaa edwɛndolɛma kpanyinli ne; Getɛte* zo. Esafe+ edwɛne. 81 Bɛva anyelielɛ bɛdea nu wɔ Nyamenle,+ yɛ anwosesebɛ ne anyunlu. Bɛdea nu konimlilɛ nu wɔ Gyekɔbo Nyamenle ne anyunlu. 2 Bɛbɔ edwɛne ɛdolɛ bo na bɛwoso akɛya,Bɛbɔ haape nee getaa* fɛlɛko. 3 Siane ne fi fofolɛ a bɛbɔ aweɛne ne,+Siane ne yɛ mumua a bɛbɔ, wɔ kenle ne mɔɔ yɛdi yɛ ɛvoyia ne la.+ 4 Ɔluakɛ ɔle mɛla ɔmaa Yizilayɛ,Ɔle Gyekɔbo Nyamenle ne ndɛnebualɛ.+ 5 Ɔvale ɔyɛle ngakyelɛ ɔmaanle Dwosefi+Wɔ mekɛ mɔɔ Ɔhɔtetale Yigyibiti azɛlɛ ne la.+ Mendele ɛnelɛ* bie noko meannwu ɛnelɛ* holɛ ko: 6 “Menyele adesoa ne menvile ɔ kɔme zo;+Menyele ɔ sa menvile kɛndɛne ne anwo. 7 Ɛvɛlɛle me wɔ wɔ anwongyelelɛ nu na menliele wɔ;+Menvile ezulehululɛ nu* membuale wɔ.+ Menzɔle wɔ meneanle wɔ Mɛleba* nzule ne mɔ anwo.+ (Sila) 8 Me menli, bɛdie, na medi daselɛ meatia bɛ. O Yizilayɛ, saa ɛbadie me ne a.+ 9 Anrɛɛ nyamenle gyɛne biala ɛnrɛra wɔ avinli,Yɛɛ anrɛɛ ɛnrɛbɔ ɛ ti aze ɛnrɛmaa adalɛ nyamenle biala.+ 10 Medame Gyihova a mele wɔ Nyamenle a,Ahenle mɔɔ yele wɔ vile Yigyibiti azɛlɛ zo la.+ Buke ɛ nloa wanaanwo, na mebamaa yeayi.+ 11 Noko me menli ne andie me ne;Yizilayɛ ambɛlɛ ɔ nwo aze ammaa me.+ 12 Ɔti memaanle bɛlile bɛ ahonle ne mɔɔ ɛsolo la anzi;Bɛyɛle mɔɔ bɛzuzule kɛ ɔle kpalɛ la.*+ 13 Saa me menli ne badie me a,+Saa Yizilayɛ balua me ndenle ne mɔ anu a!+ 14 Anrɛɛ mebaha bɛ kpɔvolɛma aze ndɛndɛAnrɛɛ mebahakyi me sa meahɔ menli mɔɔ kyi bɛ la anwo zo.+ 15 Bɛdabɛ mɔɔ bɛkyi Gyihova la bava anwowosolɛ ara ɔ nyunlu,Na mɔɔ bavi nu ara amaa bɛ la* badɛnla ɛkɛ ne dahuu. 16 Noko ɔbamaa wɔanyia* hwiiti kpalɛ* wɔali+Na yeamaa wɔanyia bodane nu wolɛ wɔanlo ɛ ko ayi.”+\n^ Anzɛɛ “aneɛ.”\n^ Hibulu aneɛ nu, “ezulehululɛ feabelɛ.”\n^ Hibulu aneɛ nu, “Bɛluale bɛ folɛdulɛ nu.”\n^ Hibulu aneɛ nu, “bɛ mekɛ.”\n^ Hibulu aneɛ nu, “yeanyia,” ɛhye kile, Nyamenle menli.


Sɔlɔmɔn Edwɛne 6 | Yintanɛte Zo Baebolo | Ewiade Fofolɛ Ngilebɛbo\nGyɛnɛsese Ɛzɛdɔso Lɛvitikɔso Nɔmbɛse Ditilɔnomi Dwɔhyua Ndɛnebuavolɛma Wulutu 1 Samoɛle 2 Samoɛle 1 Arelemgbunli 2 Arelemgbunli 1 Edwɛkɛsisilɛ 2 Edwɛkɛsisilɛ Ɛzela Nihɛmaya Ɛseta Dwobu Edwɛne Mrɛlɛbulɛ Nolobɔvo Sɔlɔmɔn Edwɛne Ayezaya Gyɛlɛmaya Awolɛyelɛ Yizikeɛle Daneɛle Hozia Dwowɛle Emɔso Obadaya Dwona Maeka Nahum Habakɛke Zɛfanaya Hagae Zɛkalaya Malakae Mateyu Maake Luku Dwɔn Gyima ne Wulomuma 1 Kɔlentema 2 Kɔlentema Galeehyeama Ɛfɛsɛsema Felepaema Kɔlɔsaema 1 Tɛsalonaekama 2 Tɛsalonaekama 1 Timote 2 Timote Taetɛse Faelimɔn Hibuluma Gyemise 1 Pita 2 Pita 1 Dwɔn 2 Dwɔn 3 Dwɔn Dwuudu Yekile 1 2 3 4 5 6 7 8\nSɔlɔmɔn Edwɛne 6:1-13\nGyɛlusalɛm mraalɛ (1)\nBɛlɛra (2, 3)\n“Me kulovolɛ ne le me ɛdeɛ, yɛɛ mele ye ɛdeɛ” (3)\n“Ɛ nwo yɛ fɛ kɛ Tɛza” (4)\nMraalɛ ne mɔ edwɛkɛ (10)\nBɛlɛra (11, 12)\nBelemgbunli ne (nee menli gyɛne) (13a)\nBelemgbunli ne (nee menli gyɛne) (13c)\n6 “O wɔmɔ mɔɔ ɛ nwo yɛ fɛ tɛla mraalɛ kɔsɔɔti,Wɔ kulovolɛ ne ɛhɔ ni? Nienwu a wɔ kulovolɛ ne vale a? Maa yɛ nee wɔ ɛhɔkpondɛ ye.” 2 “Me kulovolɛ ne ɛhɔ ye tola ne anu,Ɛleka mɔɔ mbaka evuanlɛ kofie ne mɔ wɔ la,Kɛ ɔkanlea mboane wɔ ɛkɛNa yeatete aloa.+ 3 Me kulovolɛ ne le me ɛdeɛ,+Yɛɛ mele ye ɛdeɛ. Ɔlɛnea mboane wɔ aloa ne mɔ anu.”+ 4 “Me kulovolɛ,+ ɛ nwo yɛ fɛ kɛ Tɛza,*+Ɛle kɛnlɛma kɛ Gyɛlusalɛm,+Ɛle kɛnlɛma kɛ sogyama mɔɔ gyigyi bɛ fɛlɛnra nwo la.+ 5 Ye ɛ nye+ fi me nwo,Ɔluakɛ ɔmaa debie tɔ me nwo zo. Wɔ enrinli le kɛ mbɔnkyeMɔɔ vi Geleade awoka zo ɛlɛtolo la.+ 6 Ɛ gye le kɛ mboaneMɔɔ bɛvi ɛleka mɔɔ bɛhɔbiale bɛ bɛra la,Bɛ muala bɛwo ndalɛ,Yɛɛ bɛ nuhua ko bɔbɔ ara ɛtɛwule. 7 Ɛ nvoka le kɛ pɔmegelanate mɔɔ bɛkpuke nuWɔ ɛ ti zo aguzo ne abo. 8 Ɔbahyema 60Nee nwewe* 80Yɛɛ mbɛlɛra dɔɔnwo mɔɔ bɛnze bɛ dodo la wɔ ɛkɛ.+ 9 Noko kokye ala a le me abubule+ mɔɔ di munli a. Ɔ ngomekye a ɔla ye mame ahonle nwo a. Yemɔ a ahenle mɔɔ wole ye la kulo ye edwɛkɛ kpalɛ a. Mbɛlɛra ne mɔ nwu ye a bɛkanvo ye;Ɔbahyema nee nwewe* ne mɔ nwu ye, na bɛye ye ayɛlɛ. 10 ‘Nwane a le bɛlɛra ɛhye mɔɔ ɔta* kɛ aleɛbahye,Ɔ nwo yɛ fɛ kɛ siane mumua,Ɔle tagyee kɛ sɛnzɛne,Na ɔle kɛnlɛma kɛ sogyama mɔɔ gyigyi bɛ fɛlɛnra nwo la ɛ?’”+ 11 “Mengɔle mbakama tola ne anu lɔ+Kɛ mekanlea ninyɛne fofolɛ mɔɔ ɛfifi bɔnza ne anu* la,Kɛ mekanlea saa vanye ɛyeye nya a,Na meanlea saa pɔmegelanate mbaka ne mɔ ɛbɔ ndotolo a. 12 Me nye zo katete me laƐnee ninyɛne ɛhye mɔ mɔɔ mekulo kɛ menea la* ɛva me ɛhɔMe menli titili ne* ehwili ne mɔ anwo.” 13 “Sia bɛla, sia bɛla, O Hyulam bɛlɛra! Sia bɛla, sia bɛla,Amaa yɛanlea wɔ!” “Duzu ati a bɛnea Hyulam bɛlɛra ne a?”+ “Ɔle kɛ menli ekpunli nwiɔ agolezilɛ!”*\n^ Anzɛɛ “Sua Kɛnlɛma.”\n^ Hibulu aneɛ nu, “ɔ nye wɔ aze.”\n^ Anzɛɛ “ɛfifi azudenle ne anloa.”\n^ Anzɛɛ “Ɛnee me ɛkɛla.”\n^ Anzɛɛ “menli mɔɔ lɛ ɛhulolɛ la.”\n^ Anzɛɛ “kɛ Meehaneeyem agolezilɛ.”\nSɔlɔmɔn Edwɛne 6


Ngapezoma Yilaegya Nee Yilaehya | Baebolo Nu Edwɛkɛ\nSAA ɛnee wɔwu yɛɛ bɛdwazole wɔ bɛrale ngoane nu a, anrɛɛ kɛzi ɛ nli bade nganeɛ ɛ? Anrɛɛ ɔ nye balie kpole! Noko asoo awie mɔɔ kɛwu la bahola ara ngoane nu bieko ɔ? Bie ɛzi ɛlɛ ɔ?\nNea nrenya ne mɔɔ gyi ɛke la, nee raalɛ ne nee kakula ekyi ne. Nrenya ne a le ngapezonli Yilaegya. Raalɛ ne le kunlavolɛ mɔɔ vi suakpole Zalefate azo, na kakula nrenya ne le ɔ ra. Kenle ko bie kakula ne anwo dole ye. Anwodolɛ ne rayɛle anwonyane kpole na nzinlii ɔwule. Yilaegya zele raalɛ ne kɛ: ‘Fa kakula ne maa me.’\nYilaegya vale kakula ne mɔɔ ɛwu la vole ɛbolɔnsam ne azo na ɔvale ye ɔdole ɛkpa ne azo. Akee ɔyɛle asɔne kɛ: ‘O Gyihova, maa kakula ne ɛrɛla ngoane nu bieko.’ Kakula ne bɔle ɔ bo kɛ ɔdie ɛnwomenle! Ɛkɛ ne ala Yilaegya vale kakula ne dwule aze na ɔzele raalɛ ne kɛ: ‘Nea, ɛ ra ne ɛde kpɔkɛ!’ Ɛhye ati a ɔ nli anye ɛlie kpole la.\nGyihova ngapezonli bieko mɔɔ anwo hyia la a le Yilaehya. Ɛnee ɔsonle kɛ Yilaegya boavolɛ. Na amozii Gyihova luale Yilaehya noko anwo zo ɔyɛle nwanwane ninyɛne. Kenle ko Yilaehya hɔle suakpole Hyunɛm azo, na raalɛ bie yɛle ye moalɛ kpole bie. Amozii raalɛ ne wole kakula nrenya.\nKenle ko nwonlomɔ, mekɛ mɔɔ ɛnee kakula ne ɛnyi la anzi, ɔdoale ɔ ze mɔɔ ɛnee ɔlɛyɛ gyima la wɔ ɛya ne anu. Arɛlevilɛ nu ala kakula ne deanle nu kɛ: ‘Me ti!’ Mekɛ mɔɔ bɛvale ye bɛrale sua nu la, kakula ne wule. Nea alɔbɔlɛ mɔɔ hanle ɔ nli a! Ndɛndɛ ne ala ɔhɔvɛlɛle Yilaehya.\nMekɛ mɔɔ Yilaehya rale la, ɔvale kakula ne mɔɔ ɛwu la ɔhɔle sua ne anu. Ɔzɛlɛle Gyihova, na ɔbutule kakula ne anwo zo. Yeangyɛ kakula ne anwo yɛle wuluwulu, na ɔnwuasinle fane nsuu. Nea kɛzi ɔ nli anye liele mekɛ mɔɔ ɔnwunle kɛ ɔ ra ne ɛnyia ngoane la!\nMenli dɔɔnwo ɛwu. Ɛhye ɛmaa bɛ mbusua nee agɔnwolɛma ɛli nyane dɔɔnwo. Yɛnlɛ tumi mɔɔ yɛkola yɛmaa mɔwuamra dwazo a. Noko Gyihova lɛ zɔhane tumi ne. Amozii yɛbazukoa kɛzi ɔbava menli mgbe mgbe dɔɔnwo yeazia yeara ngoane nu bieko la anwo debie.\n1 Arelemgbunli 17:8-24; 2 Arelemgbunli 4:8-37.


Nwane A Le Gyisɛse Kelaese? | Edwɛkpa\n1. Nienwu a Gyisɛse vi rale a?\nGyisɛse subane boni mɔ a manle menli bikyele ye a?—MATEYU 11:29; MAAKE 10:13-16.\nGyisɛse ɛnle kɛ dasanli biala la, ɛnee ɔwɔ anwuma kɛ sunsum nu sonla kolaa na bɛawo ye wɔ azɛlɛ ye azo. (Dwɔn 8:23) Ɛnee ɔle Nyamenle abɔdeɛ mɔɔ lumua na ɔboale wɔ ninyɛne mɔɔ ɛha la kɔsɔɔti ɛbɔlɛ nu. Ɔ ngomekye ala a Gyihova angome bɔle ye a, ɛhye ati a bɛfɛlɛ ye Nyamenle Ara “kokye la.” (Dwɔn 1:14) Ɛnee Gyisɛse le Nyamenle Kpɔmavolɛ, yemɔti eza bɛfɛlɛ ye “Edwɛkɛ ne.”—Kenga Mrɛlɛbulɛ 8:22, 23, 30; Kɔlɔsaema 1:15, 16.\n2. Duzu ati a Gyisɛse rale azɛlɛ ye azo a?\nNyamenle zoanle ɔ Ra ne wɔ azɛlɛ ye azo. Ɔyele ye ngoane ne ɔwulale Dwuunli belamunli raalɛ bie mɔɔ bɛfɛlɛ ye Mɛle la awodeɛ nu. Yemɔti Gyisɛse annyia dasanli selɛ. (Luku 1:30-35) Gyisɛse rale azɛlɛ ye azo (1) kɛ ɔbahilehile Nyamenle anwo nɔhalɛ ne, (2) kɛ ɔbayɛ kɛzi bɛgyinla ngyegyelɛ nu bɛyɛ Nyamenle ɛhulolɛdeɛ la anwo neazo, na (3) yeava ye ngoane ne mɔɔ di munli la yeayɛ “ɛkpɔnedeɛ.”—Kenga Mateyu 20:28.\n3. Duzu ati a yɛhyia ɛkpɔnedeɛ ɛ?\nƐkpɔnedeɛ le ezukoa mɔɔ bɛtua bɛdie awie na bɛangu ye. (Adendulɛ 21:29, 30) Ɛnee ewule nee ɛrelerayɛlɛ ɛmboka Nyamenle bodane mɔɔ ɔlɛ ɔmaa alesama la anwo. Duzu ati a yɛka ye zɔ ɛ? Nyamenle hanle hilele Adam, sonla mɔɔ lumua la kɛ saa ɔyɛ mɔɔ Baebolo ne fɛlɛ ye “ɛtane” la a ɔbawu. Yemɔti, saa Adam anyɛ ɛtane a anrɛɛ ɔnrɛwu ɛlɛ. (Mɔlebɛbo 2:16, 17; 5:5) Kɛmɔ Baebolo ne kile la ewule luale Adam anwo zo a “rale” ewiade a. Adam vale ɛtane nee ye ahatualɛ, ewule gyakyile ɔ bo zo amra kɔsɔɔti. Ɛhye ati, ɛnee ɔhyia kɛ bɛkpɔne yɛ bɛfi ewule mɔɔ Adam vale gyakyile yɛ la abo.—Kenga Wulomuma 5:12; 6:23.\nNwane a bahola adua ɛkpɔnedeɛ ne na yealie yɛ yeavi ewule nu a? Saa yɛwu a, yɛtua yɛdayɛ mumua ne yɛ ɛtane nwo kakɛ ala. Sonla mɔɔ ɛnli munli la ɛnrɛhola ɛnrɛdua awie mɔ ɛtane nwo kakɛ.—Kenga Edwɛndolɛ 49:7-9.\n4. Duzu ati a Gyisɛse wule a?\nGyisɛse di munli. Yeanyɛ ɛtane biala, yemɔti tɛ ɔdaye ye ɛtane ti a ɔwule a. Emomu, awie mɔ ɛtane ti a Gyisɛse wule a. Nyamenle lale ɛlɔlɛ kpole ali na ɔmanle ɔ Ra ne rawule manle yɛ. Gyisɛse noko hilele kɛ ɔkulo yɛ ɔlua ɔ Ze mɔɔ ɔdiele ye na ɔvale ye ngoane ɔkpɔdale yɛ ɛtane la azo.—Kenga Dwɔn 3:16; Wulomuma 5:18, 19.\nNea Duzu Ati A Gyisɛse Wule A? vidio ne.\n5. Duzu a Gyisɛse ɛlɛyɛ ye kɛkala a?\nGyisɛse rale azɛlɛ ye azo la ɔyɛle wuleravolɛma ayile, ɔdwazole mɔwuamra, na ɔliele menli mɔɔ bɛ ngoane la esiane nu la. Ɛhye maa yɛnwu mɔɔ ɔbayɛ ye kenlebie yeamaa menli kɔsɔɔti mɔɔ bɛyɛ tieyɛ la. (Mateyu 15:30, 31; Dwɔn 5:28) Gyisɛse wule la, Nyamenle dwazole ye rale ngoane nu kɛ sunsum nu sonla. (1 Pita 3:18) Gyisɛse hendɛle wɔ Nyamenle asa fema zo hɔkpulale kɛ Gyihova manle ye tumi kɛ ɔli Belemgbunli wɔ azɛlɛ ye kɔsɔɔti azo la. (Hibuluma 10:12, 13) Kɛkala, Gyisɛse ɛlɛdi Belemgbunli wɔ anwuma, na ye ɛdoavolɛma ɛlɛbɔ edwɛkpa ɛhye nolo wɔ ewiade amuala.—Kenga Daneɛle 7:13, 14; Mateyu 24:14.\nƆnrɛhyɛ, Gyisɛse bava tumi mɔɔ ɔlɛ kɛ Belemgbunli la yeaye amaneɛnwunlɛ kɔsɔɔti nee menli mɔɔ fa ba la yeavi ɛkɛ. Menli mɔɔ die Gyisɛse di na bɛtie ye la amuala banyia ngoane wɔ paladaese azɛlɛ ne azo.—Kenga Edwɛndolɛ 37:9-11.


Ɛ Nee Menli Mɔɔ Kulo Gyihova La Ɛdu\nYɛ Ɛbɛlabɔlɛ Nee Yɛ Ɛzonlenlɛ Nyianu Buluku | August 2019\nKENGA YE WƆ Abbey Abua Abui Acholi Afrikaans Ahanta Aja Akha Albanian Altai Alur America Mumule Aneɛ Amharic Amis Angola Mumule Aneɛ Arabic Argentina Mumule Aneɛ Armenian Armenian (West) Assamese Ateso Attié Aukan Australia Mumule Aneɛ Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bissau Guinean Creole Bolivia Mumule Aneɛ Boulou Brazil Mumule Aneɛ Britain Mumule Aneɛ Bulgarian Bété Cambodian Catalan Cebuano Changana (Mozambique) Chavacano Chichewa Chile Mumule Aneɛ Chin (Hakha) China Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinamwanga Cinyanja Colombia Mumule Aneɛ Croatian Czech Damara Dangme Danish Digor Douala Drehu Dutch Ecuador Mumule Aneɛ Edo Efik English Esan Estonian Ewe Fante Faroese Fijian Filipi Mumule Aneɛ Finnish Finnish Mumule Aneɛ Fon Frafra French French Mumule Aneɛ Ga Galician Garifuna Georgian German German Mumule Aneɛ Giliki Gitonga Gokana Greenlandic Guadeloupean Creole Guarani Gujarati Gun Guéré Haitian Creole Hausa Herero Hibulu Hiligaynon Hindi Hiri Motu Hmong (White) Huastec (San Luis Potosi) Hungarian Hunsrik Iban Ibanag Ibinda Icelandic Idoma Igbo Igede Iloko India Mumule Aneɛ Indonesia Mumule Aneɛ Indonesian Isoko Italian Italy Mumule Aneɛ Japan Mumule Aneɛ Japanese Javanese Jula Kabiye Kabuverdianu Kachin Kamba Kannada Karen (S'gaw) Kazakh Kazakh (Arabic) Kekchi Kenya Mumule Aneɛ Khana Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Konkani (Roman) Korea Mumule Aneɛ Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Latvian Lenje Lhukonzo Lingala Lithuanian Lolo Lomwe Low German Luganda Lunda Luo Luvale Macedonian Macua Madagascar Mumule Aneɛ Malagasy Malawi Mumule Aneɛ Malay Malayalam Maltese Mam Mambwe-Lungu Mansaka Mapudungun Marathi Marshallese Mauritian Creole Maya Mazatec (Huautla) Mbunda Mexico Mumule Aneɛ Mingrelian Miskito Mixe (North Central) Mixtec (Guerrero) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Norwegian Nsenga (Zambia) Nyaneka Nyungwe Nzema Obolo Odia Okpe Oromo Ossetian Otetela Otomi (Mezquital Valley) Palauan Pangasinan Papiamento (Curaçao) Paraguay Mumule Aneɛ Persian Peru Mumule Aneɛ Pidgin (West Africa) Polish Polish Mumule Aneɛ Ponapean Portuguese (Brazil) Portuguese (European) Punjabi Punjabi (Shahmukhi) Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarotongan Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russia Mumule Aneɛ Russian Rutoro Samoan Sangir Sango Saramaccan Sena Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin South Africa Mumule Aneɛ Spanish Sranantongo Sunda Swahili Swahili (Congo) Swati Swedish Tagalog Tahitian Taiwan Mumule Aneɛ Tajiki Talian Tamil Tandroy Tankarana Tarahumara (Central) Tarascan Tatar Telugu Tetun Dili Tewe Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Valencian Venda Venezuela Mumule Aneɛ Vezo Vietnamese Wallisian Waray-Waray Wayuunaiki Welsh Wolaita Xhosa Yacouba Yapese Yoruba Zande Zapotec (Isthmus) Zapotec (Lachiguiri) Zimbabwe Mumule Aneɛ Zulu zambia Mumule Aneɛ\nDuzu ati a ɔwɔ kɛ yɛ nee menli mɔɔ kulo Gyihova la tu a? Ɔluakɛ yɛ gɔnwo mɔ bahola anyia yɛ nwo zo tumi kpalɛ anzɛɛ ɛtane. (Mrɛ 13:20) Kɛ neazo la, Belemgbunli Dwowahye ‘yɛle mɔɔ sɔ Gyihova anye’ wɔ mekɛ mɔɔ Ɛsɔfo Kpanyinli Gyɛhɔyada de aze la. (2Ek 24:2) Wɔ Gyɛhɔyada ewule nzi Dwowahye kpole Gyihova ɔlua agɔnwolɛ ɛtane ti.—2Ek 24:17-19.\nWɔ ɛvoya mɔɔ limoa Y.M. anu, ɛzoanvolɛ Pɔɔlo vale Kilisiene asafo ne totole “sua kpole” bie anwo, na ɔvale nuhua menli ne ɔtotole “mbuakɛ” anzɛɛ sua nu ninyɛne nwo. Yɛbahola yɛayɛ kɛ “debie mɔɔ anwo hyia” la, saa yɛanva awie biala mɔɔ ɛnyɛ Gyihova ɛhulolɛdeɛ la agɔnwolɛ a, bɔbɔ saa bɛle yɛ mbusuafoɔ anzɛɛ asafo ne anu amra a. (2Ti 2:20, 21) Yemɔti, bɛmaa yɛhɔ zo yɛva menli mɔɔ kulo Gyihova na bɛmaa yɛ anwosesebɛ kɛ yɛzonle ye la agɔnwolɛ.\nNEA KPO AGƆNWOLƐ ƐTANE VIDIO NE NA AKEE BUA KPUYA ƐHYE MƆ:\nNdenle boni mɔ azo a yɛbahola yɛ nee agɔnwolɛ ɛtane adu mɔɔ yɛnrɛnwu ye a?\nWɔ vidio ne anu, duzu a boale Kilisienema nsa bie maanle bɛpɛle agɔnwolɛ ɛtane zo a?\nBaebolo ngyinlazo boni mɔ a bahola aboa wɔ yeamaa wɔakpa ɛ gɔnwo mɔ nrɛlɛbɛ nu a?\nAsoo mele “debie mɔɔ anwo hyia” ɔ?—2Ti 2:21\nFa nwa awie Fa nwa awie Ɛ Nee Menli Mɔɔ Kulo Gyihova La Ɛdu\nNYAMENLE EDWƐKƐ NE AZO NVASOƐ “Nyamenle Ammaa Yɛ Foanvoanle Sunsum”\nYƐ KILISIENE ƐBƐLABƆLƐ Ɛ Nee Menli Mɔɔ Kulo Gyihova La Ɛdu\nNYAMENLE EDWƐKƐ NE AZO NVASOƐ ‘Kpa Mgbanyima’\nYƐ KILISIENE ƐBƐLABƆLƐ Mgbavolɛ Nee Mbɛlɛra—“Bɛbɔ Gyima Kpalɛ Nwo Mɔdenle”\nNYAMENLE EDWƐKƐ NE AZO NVASOƐ Kulo Tenleneyɛlɛ Na Kyi Mɛladonlɛ\nNYAMENLE EDWƐKƐ NE AZO NVASOƐ Bɔ Mɔdenle Kpalɛ Wolo Nyamenle Ɛnwomenlelielɛ Ne Anu\nYƐ KILISIENE ƐBƐLABƆLƐ Gyima Kpalɛ Mɔɔ Bɛ Rɛle Ɛnvi\nEdwɛkɛ ne Mbuluku mɔɔ ɛtwe la anwo edwɛkɛ YƐ ƐBƐLABƆLƐ NEE YƐ ƐZONLENLƐ NYIANU BULUKU August 2019\nFa nwa awie Fa nwa awie YƐ ƐBƐLABƆLƐ NEE YƐ ƐZONLENLƐ NYIANU BULUKU August 2019\nYƐ ƐBƐLABƆLƐ NEE YƐ ƐZONLENLƐ NYIANU BULUKU August 2019